ԱՄՓՈՓԱԹԵՐԹ
«ԲԱՐՁՐԱԳՈՒՅՆ ԿՐԹՈՒԹՅԱՆ ԵՐՐՈՐԴ ՄԱԿԱՐԴԱԿՈՒՄ ՈՒՍՈՒՄՆԱՌՈՒԹՅԱՆ ԿԱԶՄԱԿԵՐՊՄԱՆ ԵՎ ԳԻՏԱԿԱՆ ԱՍՏԻՃԱՆԻ ՇՆՈՐՀՄԱՆ ԿԱՐԳԸ, ՆԵՐԱՌՅԱԼ ԸՆԴՈՒՆԵԼՈՒԹՅԱՆ ԸՆԴՀԱՆՐԱԿԱՆ ՊԱՅՄԱՆՆԵՐԸ ԵՎ ՈՒՍՈՒՄՆԱՌՈՒԹՅԱՆ ԿԱԶՄԱԿԵՐՊՄԱՆ ԸՆԴՀԱՆՈՒՐ ՊԱՀԱՆՋՆԵՐԸ, ԻՆՉՊԵՍ ՆԱԵՎ ԳԻՏԱԿԱՆ ԱՍՏԻՃԱՆԻ ՇՆՈՐՀՄԱՆ ՉԱՓԱՆԻՇՆԵՐՆ ՈՒ ԸՆԹԱՑԱԿԱՐԳԸ, ԵՐՐՈՐԴ ՄԱԿԱՐԴԱԿԻ ԿՐԹԱԿԱՆ ԾՐԱԳՐԵՐՈՎ ՇՆՈՐՀՎՈՂ ՈՐԱԿԱՎՈՐՈՒՄՆԵՐԸ ՀԱՎԱՍՏՈՂ ԴԻՊԼՈՄՆԵՐԻՆ (ԱՅԴ ԹՎՈՒՄ՝ ՀԱՄԱՏԵՂ ԿԱՄ ԿՐԿՆԱԿԻ ՈՐԱԿԱՎՈՐՄԱՆ) ԵՎ ՀԱՎԵԼՎԱԾԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. ՀՀ արտաքին գործերի նախարարություն
	01․12․2025թ․

	1. 
	N 1111/65637-25

	«Հայաստանի Հանրապետությունում բարձրագույն կրթության երրորդ մակարդակում ընդունելության և ուսումնառության կազմակերպման ընթացակարգը, գիտական աստիճանի շնորհման կարգը և երրորդ մակարդակի կրթական ծրագրերով շնորհվող որակավորումները հավաստող դիպլոմներին և հավելվածին ներկայացվող պահանջները հաստատելու մասին» ՀՀ կառավարության որոշման նախագծի վերաբերյալ ՀՀ արտաքին գործերի նախարարությունը սկզբունքային դիտողություններ և առաջարկություններ չունի:
Միևնույն ժամանակ, Նախագծով հաստատվող N 1 հավելվածի 34-րդ կետում «Միջազգային համագործակցության համաձայնագրերի կամ պայմանագրերի» բառերը և N 3 հավելվածի 1-ին կետում «Հայաստանի Հանրապետության վավերացված միջազգային փաստաթղթերի» բառերը առաջարկում ենք փոխարինել «Հայաստանի Հանրապետության միջազգային պայմանագրերի» բառերով:
	Ընդունվել է:
Կատարվել են համապատասխան փոփոխություններ:









	1. ՀՀ բարձր տեխնոլոգիական արդյունաբերության նախարարություն
	01․12․2025թ․

	
	N 01/10.2/9977-2025

	Նախագծի վերաբերյալ դիտողություններ և առաջարկություններ չկան:
	Ընդունվել է ի գիտություն:

	1. ՀՀ շրջակա միջավայրի նախարարություն
	02․12․2025թ․

	
	N 1/01.3/13362-2025

	Նախագծի վերաբերյալ դիտողություններ և առաջարկություններ չկան:
	Ընդունվել է ի գիտություն:

	1. ՀՀ ներքին գործերի նախարարություն
	02․12․2025թ․

	
	N 43/6/334928-25

	Նախագծի վերաբերյալ դիտողություններ և առաջարկություններ չկան:
	Ընդունվել է ի գիտություն:

	1. ՀՀ էկոնոմիկայի նախարարություն
	04․12․2025թ․

	
	N 01/27832-2025

	Նախագծի փաթեթի վերաբերյալ հայտնում ենք հետևյալը.
	1․ Նախագծի 6-րդ կետում ներկայացված է 2026/2027 ուսումնական տարում ասպիրանտների կամ հայցորդների պայմանագրերի վերակնքման վերաբերյալ դրույթ, սակայն անհրաժեշտ է հստակեցնել, թե ում միջև են վերակնքվելու պայմանագրերը, և ինչ ընթացակարգով է իրականացվելու նշված գործընթացը։


2․ Նախագծի 7-րդ կետի 3-րդ ենթակետում նշված է Կրթության, գիտության, մշակույթի և սպորտի նախարարության կողմից թվային դիպլոմների տրամադրման վերաբերյալ դրույթ, մինչդեռ այդ դրույթում բացակայում է հիմնավորումն այն մասին, թե ինչ մեխանիզմով է իրականացվելու դիպլոմների թվայնացման գործընթացը։


3․ Նախագծի 1-ին հավելվածի 1-ին կետի «բարձրագույն ուսումնական հաստատությունների» բառերից հետո առաջարկում ենք ավելացնել «և գիտատահետազոտական կազմակերպությունների» բառերը։ 





















4. Առաջարկում ենք լրացուցիչ քննարկել նույն հավելվածի 34-րդ կետով սահմանված դրույթը, մասնավորապես՝ առանց մրցույթի արտոնությունների տրամադրումը օտարերկրյա քաղաքացիներին, ինչպես նաև վերջիններիս համար առանձին լրացուցիչ տեղերի հատկացումը, որպեսզի ընդունելությունը չկատարվի ՀՀ քաղաքացիների համար նախատեսված տեղերի հաշվին։



5․ Նույն հավելվածի 39-րդ կետում առաջարկում ենք սահմանել ուսանողի կողմից գիտական ղեկավարին փոխելու դեպքերը։











6․ Նախագծի 2-րդ հավելվածի «Գիտական ղեկավարը» բաժնում առաջարկում ենք ավելացնել կետ գիտական ղեկավարների վերապատրաստման (այդ թվում՝ արտասահմանում) հնարավորությունների վերաբերյալ՝ օգտագործելով նաև գիտական ներուժը սփյուռքում։








7․ Նույն հավելվածի 22-րդ կետում առաջարկում ենք սահմանել համաղեկավարին ներկայացվող պահանջները և սահմանափակումները։

	
1. Չի ընդունվել:
Նախագծի 6-րդ կետում նշվում է, որ պայմանագրերը կնքվում են սույն որոշմամբ հաստատված պահանջների համապատասխան: Մասնավորապես Նախագծով հաստատվող N 1 հավելվածի 36-րդ և 42-րդ կետերի դրույթներով նախատեսվում է սահմանված կարգով պայմանագրի կնքման մասով, ընդ որում՝ պայմանագրի օրինակելի ձևը հաստատվելու է Լիազոր մարմնի կողմից:
2. Չի ընդունվել:
Նախագծի 7-րդ կետի 1-ին և 2-րդ ենթակետերի հիմքով հաստատվող կարգով ու կազմակերպման ընթացակարգով  նախատեսվող կարգավորումների շրջանակներում (անհրաժեշտ մեխանիզմների և պահանջների ներառմամբ), ինչպես նախատեսված է նաև նույն կետի 3-րդ ենթակետում:
3. Չի ընդունվել:
«Բարձրագույն կրթության և գիտության մասին» օրենքում (այսուհետ՝ Օրենք) «գիտատահետազոտական կազմակերպություններ» հասկացություն սահմանված չէ, այլ՝ «գիտական կազմակերպություն»: Առաջարկը չի բխում բուհի և գիտական կազմակերպության լիազորություններին վերաբերող Օրենքի ընդհանուր կարգավորումներից (Հոդ. 3-ի 1-ին մասի 1)-ին ենթակետ, Հոդ. 6-ի 3-րդ մասի 1)-ին և 4)-րդ ենթակետեր, Հոդ. 8) ու դրանց հիմքով բարձրագույն ուսումնական հաստատությանը վերապահված բարձրագույն կրթության երրորդ մակարդակի կրթական ծրագրերով ընդունելության  ու ուսումնառության կազմակերպմանն ներկայացվող պահանջներից: Նշենք նաև, որ համաձայն Օրենքի Հոդ. 11-ի 5-րդ մասի դրույթների՝  բարձրագույն կրթության երրորդ մակարդակի կամ երկրորդ ու երրորդ մակարդակների ինտեգրված ծրագրերը բուհը սահմանված կարգով իրականացնում է գիտական կազմակերպության հետ համագործակցությամբ, իսկ ըստ Օրենքի Հոդ. 8-ի 1-ին մասի 2)-րդ ենթակետի՝ գիտական կազմակերպությունը հետազոտական համալսարանի հետ համատեղ սահմանված կարգով մասնակցում է բարձրագույն կրթության երկրորդ կամ երրորդ մակարդակում կրթության կազմակերպմանը:  
4. Ընդունվել է ի գիտություն:
ՀՀ քաղաքացիների և օտարերկրյա քաղաքացիների համար բարձրագույն կրթության տարբեր մակարդակներով ընդունելությունն իրականացվում է բուհի համապատասխան կրթական մակարդակի և համապատասխան մասնագիտությունների ու ուսումնառության ձևերի լիցենզիոն տեղերի շրջանակներում, հաշվի առնելով նաև միջազգային պայմանագրերով ՀՀ ստանձնած պարտավորությունները տրամադրվող կրթաթոշակային տեղերի մասով:  
5. Չի ընդունվել:
Նախագծով հաստատվող N 2 հավելվածի 39-րդ կետի համաձայն՝ գիտական ղեկավարի փոփոխություն, ըստ անհրաժեշտության, թույլատրվում է միայն համապատասխան մասնագիտական ակադեմիական միավորի (ամբիոնի) պատճառաբանված հիմնավորմամբ և բուհի ակադեմիական խորհրդի որոշմամբ: Հետևաբար տվյալ կարգավորման շրջանակում ուսանողը կարող է դիմել (համապատասխան հիմքերի և հիմնավորումների առկայությամբ) համապատասխան ակադեմիական միավորին՝ սահմանված կարգով քննարկելու գիտական ղեկավարի փոփոխության հնարավորության ու անհրաժեշտության հարցը: 
6. Չի ընդունվել:
Բուհի լիազորությունների շրջանակներում կանոնակարգվող հարաբերություն է և Օրենքի դրույթներից բխող (Հոդ. 6-ի 3-րդ մասի 8)-րդ ենթակետ, Հոդ. 19-ի 1-ին մասի 6)-րդ ենթակետ և Հոդ. 23-ի 19-րդ մասի 4)-րդ ենթակետ) ակադեմիական, ինչպես նաև գիտական և կառավարման գործառույթներ իրականացնող կազմի համար շարունակական մասնագիտական զարգացմանն ուղղված անհրաժեշտ կարգավորումներ կներառվեն բուհի կանոնադրությամբ և ներքին իրավական ակտերով:  
7. Չի ընդունվել:
Նախագծով հաստատվող N 2 հավելվածի 22-րդ կետում կատարվել է համապատասխան լրացում՝ նկատի ունենալով 21-րդ կետով գիտական ղեկավարին ներկայացվող պահանջները և սահմանափակումները:

	1. ՀՀ տարածքային կառավարման և ենթակառուցվածքների նախարարություն
	05․12․2025թ․

	
	N ԴԽ/15.2/41889-2025

	Նախագծի 9-րդ կետով նախատեսված նորմատիվ իրավական ակտի ուշ ուժի մեջ մտնելու սահմանումը հիմնավորված չէ, հարկ է նկատի ունենալ «Նորմատիվ իրավական ակտերի մասին» օրենքի 23-րդ հոդվածի 2-րդ մասի կարգավորումը:
	Ընդունվել է ի գիտություն:
Օրենքով և Նախագծով նախատեսված են համապատասխան ժամկետներ անհրաժեշտ իրավակարգավորումների մասով և պարզ չէ, որ իրավահարաբերություններին ու կարգավորումներին են վերաբերում սահմանված պահանջների ժամկետներին համապատասխանեցման անհրաժեշտությունը: 

	1. ՀՀ ազգային անվտանգության ծառայություն
	08․12․2025թ․

	
	N 11/1587

	Նախագծի վերաբերյալ դիտողություններ և առաջարկություններ չկան:
	Ընդունվել է ի գիտություն:



	1. ՀՀ աշխատանքի և սոցիալական հարցերի նախարարություն
	10․12․2025թ․

	
	N ԱԹ/ԳԽ-2/36087-2025

	Նախագծի վերաբերյալ դիտողություններ և առաջարկություններ չկան:
	Ընդունվել է ի գիտություն:

	1. ՀՀ պաշտպանության նախարարություն
	12․12․2025թ․

	
	N ՊՆ/510/14783-2025

	Նախագծի վերաբերյալ դիտողություններ և առաջարկություններ չկան:
	Ընդունվել է ի գիտություն:

	
	01․04․2026թ․

	
	N ՊՆ/510/4287-2026

	        Ի լրումն Պաշտպանության նախարարության 12.12.2025թ.                      N ՊՆ/510/14783-2025 գրության՝ ներկայացվում են «Հայաստանի Հանրապետությունում բարձրագույն կրթության երրորդ մակարդակում ընդունելության և ուսումնառության կազմակերպման ընթացակարգը, գիտական աստիճանի շնորհման կարգը և երրորդ մակարդակի կրթական ծրագրերով շնորհվող որակավորումները հավաստող դիպլոմներին և հավելվածին ներկայացվող պահանջները հաստատելու մասին» ՀՀ կառավարության որոշման նախագծի վերաբերյալ հետևյալ լրացուցիչ դիտարկումները.	Նախագծի հավելված 2-ի 21-րդ կետի 3-րդ ենթակետով գիտական ղեկավարին և 25-րդ կետով դոկտորական ատենախոսության թեմա հաստատելու իրավունք ունենալուն ներկայացվող պահանջների շրջանակներում ռազմական մասնագիտությունների մասով  3-5 տարվա կտրվածքով սահմանել բացառություն, ինչպես նաև երկու տեղում էլ «հայագիտական կամ հումանիտար» բառերից հետո լրացնել «կամ ռազմական» բառերը՝ հաշվի առնելով հետևյալ նկատառումները՝	
	- Վեբ օֆ Սայնս (Web of Science™) հարթակի հիմնական շտեմարանում (Web of Science Core Collection) կամ Սկոպուս (Scopus) գիտատեղեկատվական հարթակում ինդեքսավորված պարբերականներում ռազմական գիտության թեմատիկ ուղղվածությամբ հոդվածների հրատարակման գործընթացում ծառայողական կամ գաղտի որոշակի տեղեկատվության հանրամատչելի դարձնելու սահմանափակումները,	
	- ՀՀ-ում ռազմական գիտության դոկտորի գիտական աստիճան ունեցող մասնագետների բացակայությունը և մասնագիտական խորհուրդ չունենալը, ինչպես նաև գիտության թեկնածուի գիտական աստիճան ունեցողները իրենց գիտահետազոտական աշխատանքները փաստացի չեն հրապարակել վերոնշյալ վարկանիշային պարբերականներում ներկա դրությամբ առկա է հիշյալ պահանջները բավարարող մեկ գիտական հրապարակում ռազմական գիտության թեկնածուի գիտական աստիճան ունեցողի կողմից՝ համահեղինակությամբ (զինվորական անձնակազմի հոգեբանական պատրաստվածության վերաբերյալ թեմայով),	
	- տվյալ հարթակներում հոդվածների հրատարակումը ենթադրում է բավականին ժամանակատար փուլեր (միջինը 1-2 տարի), ինչի արդյունքում ՀՀ ՊՆ համակարգի մասնագետների կողմից ներկա պահից սկսած աշխատանքներ նախաձեռնելու դեպքում հնարավոր կլինի պահանջվող հարթակներում և քանակությամբ հոդվածներ հրատարակել առնվազն մի քանի տարիների ընթացքում:
	Ընդունվել է:
Նախագծի հավելված 2-ի 20-րդ կետի 2-րդ ենթակետում և 24-րդ կետում (21-րդ կետի 3-րդ ենթակետը և 25-րդ կետը Նախագծում համապատասխանաբար փոխարինված են տվյալ կետերով) կատարվել են անհրաժեշտ փոփոխություններ: 

	1. ՀՀ առողջապահության նախարարություն
	12․12․2025թ․

	
	N ԱԱ/05/39790-2025

	Նախագծի վերաբերյալ դիտողություններ և առաջարկություններ չկան:
	Ընդունվել է ի գիտություն:

	1. ՀՀ ֆինանսների նախարարություն
	29․12․2025թ․

	
	N 01/34-3/29370-2025

	«Հայաստանի Հանրապետությունում բարձրագույն կրթության երրորդ մակարդակում ընդունելության և ուսումնառության կազմակերպման ընթացակարգը, գիտական աստիճանի շնորհման կարգը և երրորդ մակարդակի կրթական ծրագրերով շնորհվող որակավորումները հավաստող դիպլոմներին և հավելվածին ներկայացվող պահանջները հաստատելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով նախատեսվում է Բոլոնիայի գործընթացի և Զալցբուրգյան սկզբունքների պահանջներին համահունչ վերանայել և արդիականացնել բարձրագույն կրթության երրորդ մակարդակի դոկտորական կրթության համակարգը և, նախկինում գործող մի շարք առանձին կարգավորումների փոխարեն հաստատել մեկ միասնական կարգ՝ բարձրագույն կրթության երրորդ մակարդակի համար առանձին մասերով կարգավորելով ընդունելության և ուսումնառության ընդհանուր պահանջները (Հավելված 1), ՀՀ–ում գիտական աստիճանի շնորհման չափանիշներն ու ընթացակարգը (Հավելված 2) և շնորհվող որակավորումները հավաստող դիպլոմներին ներկայացվող պահանջները (Հավելված 3):
Գրության կապակցությամբ հայտնում ենք հետևյալը.
	1. Նախագծի 3-րդ կետով 2030 թվականի դեկտեմբերի 25-ից ուժը կորցրած են ճանաչվում ՀՀ կառավարության 08.08.1997թ. «Հայաստանի Հանրապետությունում գիտական աստիճանների շնորհման կարգը և չափանիշները հաստատելու մասին» N 327 և 20.07.2001թ. «Հայաստանի Հանրապետությունում ասպիրանտուրայում և դոկտորանտուրայում ուսուցման կարգը հաստատելու մասին» N 662 որոշումները: Միաժամանակ, Նախագծի 4-րդ կետով սահմանվում է, որ Նախագծի 3-րդ կետով նախատեսված որոշումների կարգավորումները գործում են մինչև 2025/2026 ուսումնական տարին՝ որպես ասպիրանտ կամ հայցորդ ձևակերպված անձանց համար: 
Նկատի ունենալով ասպիրանտների և հայցորդների ուսման ժամանակահատվածների մասով տարբերությունը, առաջարկում ենք Նախագծի 3-րդ կետում տարբերակել ՀՀ կառավարության որոշումների՝ նշված շահառուների մասով, ուժը կորցրած ճանաչելու վերաբերյալ վերջնաժամկետը: 


2. Նախագծի 8-րդ կետով ՀՀ կրթության, գիտության, մշակույթի և սպորտի նախարարին հանձնարարվում է` հաստատել թղթային տարբերակներով տրամադրված թեկնածուական և դոկտորական դիպլոմների թվայնացման ժամանակացույցը և թվայնացման նախահաշիվը` անհրաժեշտ միջոցները հատկացնելով պետական բյուջեի «1162.Գիտական և գիտատեխնիկական հետազոտությունների» ծրագրի «11019.Գիտական աստիճանաշնորհման և գիտամանկավարժական կոչումների շնորհում» միջոցառման ֆինանսական միջոցներից, և աշխատանքներն ավարտել մինչև 2027 թվականի նոյեմբերի 20-ը: 
Առաջարկում ենք Նախագծից հանել 8-րդ կետը և հարցին անդրադառնալ Թվայնացման խորհրդում համապատասխան քննարկումներն իրականացնելուց, դրական դիրքորոշում ստանալուց և գումարի պահանջը հստակեցվելուց հետո:
3. Նախագծով հաստատվող Հավելված 1-ի (այսուհետ՝ Հավելված) 3-րդ կետի 4-րդ ենթակետում՝ որպես դոկտորական կրթության սկզբունք, ամրագրվում է պատշաճ ֆինանսավորումը և ըստ հնարավորության դոկտորանտների ներգրավումը որպես կրտսեր պաշտոնների հետազոտողներ կամ գիտական աշխատողներ:
Միաժամանակ, Հավելվածի 65-րդ կետի համաձայն՝ կրթաթոշակային տեղերի շրջանակներում ընդունված ուսանողի հետ, ուսումնառության ավարտից և դոկտորի աստիճան ստանալուց հետո՝ մեկամսյա ժամկետում, բուհը սահմանված կարգով կնքում է առնվազն 3 տարի ժամկետով աշխատանքային պայմանագիր, կամ աշխատանքի ընդունման մասին անհատական իրավական ակտ՝ մասնագիտությանը համապատասխան ակադեմիական կազմի պաշտոնում աշխատանքի տեղավորելու մասին, եթե կրթաթոշակի պայմանագրով առնվազն 3 տարով այլ վայրում աշխատանքի անցնելու պայման նախատեսված չէ: 
Ուստի, առաջարկում ենք խմբագրել Հավելվածի 3-րդ կետի 4-րդ ենթակետը՝ այն համապատասխանեցնելով 65-րդ կետին: 
4. Նախագծի Հավելված 2-ի 36-րդ կետի համաձայն՝ գիտական աստիճանի շնորհման ընթացակարգով նախատեսվող ատենախոսության պաշտպանության համար ձևավորվող մասնագիտական խորհրդի կազմում կարող են ընդգրկվել Բարձրագույն կրթության և գիտության կոմիտեի էլեկտրոնային համակարգում գրանցված տվյալ կամ հարակից գիտական բնագավառների փորձագետներ: Ընդ որում, նույն հավելվածի 38-րդ կետի համաձայն՝ ատենախոսության պաշտպանության ծախսերը հատուցվում են Հայաստանի Հանրապետության պետական բյուջեից այդ նպատակով կոմիտեին հատկացված միջոցների հաշվին։ 
           Եթե ատենախոսության պաշտպանության ծախսերը հատուցվելու են ՀՀ պետական բյուջեի 1162 ծրագրի «11019. Գիտական աստիճանաշնորհման և գիտամանկավարժական կոչումների շնորհում» միջոցառման գծով նախատեսվող միջոցների հաշվին (ՀՀ 2026թ. պետական բյուջեով միջոցառման գծով նախատեսվել է 52,826.9 հազ. դրամ), ապա առաջարկում ենք հավելվածի 38-րդ կետում նշել տվյալ միջոցառման անվանումը, որի  գումարների շրջանակներում էլ պետք է իրականացվեն դոկտորական ատենախոսությունների պաշտպանությունը, փորձագետների վարձատրությունը և այլ ծախսերի կատարումը:
	

















1. Չի ընդունվել:
ՀՀ-ում հետբուհական մասնագիտական կրթությամբ (ներառյալ՝ ասպիրանտի և հայցորդի  ծրագրով իրականացվող) ընդունելությունը կազմակերպվել է տարբեր ուսուցման ձևերով և ըստ համապատասխան ուսուցման ժամկետների՝ ասպիրանտ -  առկա (3 տարի) և հեռակա (4 տարի), հայցորդ  (մինչև 5 տարի): Ասպիրանտի (հայցորդի) և կազմակերպության միջև կնքված պայմանագրով նախատեսվել է ուսումնառության համապատասխան տևողությունները՝ կախված համապատասխան ծրագրից, տվյալ ուստարվա ընդունելության և ձևակերպման ժամկետներից: Ելնելով վերոհիշյալից, յուրաքանչյուր ծրագրի համար առանձին տարբերակելը և ժամանակահատվածը որոշման Նախագծով նշելու փոխարեն առավել նպատակահարմար է նշել հայցորդության համար նախատեսված հնարավոր առավելագույն ժամկետը:
2. Չի ընդունվել:
Թվայնացման խորհրդում կարող է քննարկվել գործընթացի կազմակերպման բովանդակային մասով և պետական բյուջեի տվյալ ծրագրի միջոցառման մասով տվյալ տարվա համար նախատեսվող ֆինանսական միջոցների շրջանակում` ըստ ներկայացվող նախահաշվի: Միևնույն ժամանակ բարձրագույն կրթության ոլորտի թվայնացման հարցերն արդեն իսկ քննարկվել են թվայնացման խորհրդում:




3. Ընդունվել է:
Կատարվել է համապատասխան խմբագրում:














4. Չի ընդունվել:
38-րդ կետում նշվում է, որ Ատենախոսության պաշտպանության (վերջինս ներառում է նաև գործընթացում ներգրավված անձանց ֆինանսական հատկացումները համապատասխան պայմանագրերի հիմքով) ծախսերը հատուցվում են այդ նպատակով ՀՀ պետական բյուջեից Կոմիտեին հաստկացված միջոցների հաշվին: Գործող կարգավորումներից բխող՝ նախկինում ևս նախատեսված է եղել ֆինանսական միջոցների հատկացում այդ միջոցառման շրջանակում՝ առանց տվյալ ծրագրի միջոցառումը նշելու: Կարծում ենք տվյալ կարգավորման մասով ներկայումս ևս դրա նշելու անհրաժեշտություն չկա:





	1. ՀՀ արդարադատության նախարարություն
	01․12․2025թ․

	
	N /10.1.3/54502-2025

	Նախագծի վերաբերյալ դիտողություններ և առաջարկություններ չկան:
	Ընդունվել է ի գիտություն:

	
	27․03․2026թ․

	
	N /27.3.3/15675-2026

	Ի պատասխան Ձեր՝ 2026 թվականի մարտի 6-ի թիվ 01/9.2/7192-2026 գրության՝ հայտնում ենք, որ «Հայաստանի Հանրապետությունում բարձրագույն կրթության երրորդ մակարդակում ընդունելության և ուսումնառության կազմակերպման ընթացակարգը, գիտական աստիճանի շնորհման կարգը և երրորդ մակարդակի կրթական ծրագրերով շնորհվող որակավորումները հավաստող դիպլոմներին և հավելվածին ներկայացվող պահանջները հաստատելու մասին» ՀՀ կառավարության որոշման նախագիծն ունի լրացուցիչ ուսումնասիրության կարիք, ուստի հիմք ընդունելով «Նորմատիվ իրավական ակտերի» օրենքի 6-րդ հոդվածի 6-րդ մասի պահանջները՝ նախագծի վերաբերյալ պետական փորձագիտական եզրակացություն տրամադրելու ժամկետը երկարաձգվում է 10 աշխատանքային օրով:
	Ընդունվել է ի գիտություն:

	
	15․04․2026թ․

	
	N /27.3.3/18631-2026

	Ի պատասխան Ձեր՝ 2026 թվականի մարտի 6-ի թիվ 01/9.2/7192-2026 գրության և ի լրումն ՀՀ արդարադատության նախարարության 2026 թվականի մարտի 27-ի թիվ /27.3.3/15675-2026 գրությունների՝ կից ներկայացվում է «Հայաստանի Հանրապետությունում բարձրագույն կրթության երրորդ մակարդակում ընդունելության և ուսումնառության կազմակերպման ընթացակարգը, գիտական աստիճանի շնորհման կարգը և երրորդ մակարդակի կրթական ծրագրերով շնորհվող որակավորումները հավաստող դիպլոմներին և հավելվածին ներկայացվող պահանջները հաստատելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության պետական փորձագիտական եզրակացությունը:
ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ                                                                                                                                                            
«Հայաստանի Հանրապետությունում բարձրագույն կրթության երրորդ մակարդակում ընդունելության և ուսումնառության կազմակերպման ընթացակարգը, գիտական աստիճանի շնորհման կարգը և երրորդ մակարդակի կրթական ծրագրերով շնորհվող որակավորումները հավաստող դիպլոմներին և հավելվածին ներկայացվող պահանջները հաստատելու մասին» Հայաստանի Հանրապետության կառավարության որոշման նախագծի վերաբերյալ
«Հայաստանի Հանրապետությունում բարձրագույն կրթության երրորդ մակարդակում ընդունելության և ուսումնառության կազմակերպման ընթացակարգը, գիտական աստիճանի շնորհման կարգը և երրորդ մակարդակի կրթական ծրագրերով շնորհվող որակավորումները հավաստող դիպլոմներին և հավելվածին ներկայացվող պահանջները հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
1․ Նախագծի նախաբանում որպես լիազորող նորմ հղում է կատարվել «Բարձրագույն կրթության և գիտության մասին» օրենքի 35-րդ հոդվածի 1-ին մասի 20-րդ կետին, համաձայն որի՝ բարձրագույն կրթության և գիտության ոլորտներում Կառավարությունը՝ հաստատում է բարձրագույն կրթության երրորդ մակարդակում ուսումնառության կազմակերպման և գիտական աստիճանի շնորհման կարգը, ներառյալ ընդունելության ընդհանրական պայմանները և ուսումնառության կազմակերպման ընդհանուր պահանջները, ինչպես նաև գիտական աստիճանի շնորհման չափանիշներն ու ընթացակարգը։
 Այս կապակցությամբ հարկ է նկատի ունենալ, որ Նախագծի վերնագիրն է՝ «Հայաստանի Հանրապետությունում բարձրագույն կրթության երրորդ մակարդակում ընդունելության և ուսումնառության կազմակերպման ընթացակարգը, գիտական աստիճանի շնորհման կարգը և երրորդ մակարդակի կրթական ծրագրերով շնորհվող որակավորումները հավաստող դիպլոմներին և հավելվածին ներկայացվող պահանջները հաստատելու մասին»։
Միաժամանակ Նախագծի 1-ին կետի 1-ին ենթակետով հաստատվում է Հայաստանի Հանրապետությունում բարձրագույն կրթության երրորդ մակարդակում ընդունելության ընդհանրական պայմանները և ուսումնառության կազմակերպման ընդհանուր պահանջները, նույն կետի 2-րդ ենթակետով Հայաստանի Հանրապետությունում գիտական աստիճանի շնորհման չափանիշներն ու ընթացակարգը, իսկ 3-րդ ենթակետով Հայաստանի Հանրապետությունում բարձրագույն կրթության երրորդ մակարդակի կրթական ծրագրերով շնորհվող որակավորումները հավաստող դիպլոմներին (այդ թվում՝ համատեղ կամ կրկնակի որակավորման) և հավելվածին ներկայացվող պահանջները։
Նշվածը հաշվի առնելով անհրաժեշտ  է Նախագծի վերնագիրը և Նախագծի 1-ին կետը վերանայել՝ այն համապատասխանեցնելով լիազորող նորմի կարգավորումներին։
Միաժամանակ հայտնում ենք, որ Նախագծի 1-ին կետի 2-րդ ենթակետով նախատեսվում է հաստատել Հայաստանի Հանրապետությունում գիտական աստիճանի շնորհման չափանիշներն ու ընթացակարգը՝ համաձայն Հավելված 2-ի, մինչդեռ Նախագծով հաստատված Հավելված 2-ի վերնագիրն է «Հայաստանի Հանրապետությունում գիտական աստիճանի շնորհման կարգ», ուստի Հավելված 2-ի վերնագիրն անհրաժեշտ է վերանայել՝ համապատասխանեցնելով Նախագծի 1-ին կետի 2-րդ ենթակետին։
2․ Նախագծի 2-րդ կետում «Սույն որոշումն ուժի մեջ մտնելուց հետո» բառերն առաջարկում ենք հանել։
3․ Նախագծի 8-րդ կետի 1-ին ենթակետի համաձայն՝ Հայաստանի Հանրապետության կրթության, գիտության, մշակույթի և սպորտի նախարարին` մինչև 2026 թվականի հուլիսի 30-ը հանձնարարվում է հաստատել գիտական աստիճանի դիպլոմի, այդ թվում՝ համատեղ դիպլոմի և դիպլոմի հավելվածի ձևանմուշի, դրանց լրացման, պատվիրման, բաշխման, հաշվառման, գրանցման և պահպանման կարգը թվային տեխնոլոգիաների կիրառմամբ։ 
Այս կապակցությամբ հարկ է նկատի ունենալ «Բարձրագույն կրթության և գիտության մասին» օրենքի 13-րդ հոդվածի 3-րդ մասը, համաձայն որի՝ դիպլոմի, այդ թվում՝ համատեղ դիպլոմի և դիպլոմի հավելվածի ձևանմուշի, դրանց լրացման, պատվիրման, բաշխման, հաշվառման, գրանցման և պահպանման կարգը թվային տեխնոլոգիաների կիրառմամբ սահմանում է Լիազոր մարմինը:
Նշվածը հիմք ընդունելով՝ կարգավորումն ունի վերանայման կարիք, նկատի ունենալով, որ համապատասխան լիազորությունը արդեն իսկ սահմանված է Օրենքով։
Միաժամանակ նշված կարգավորմամբ նախատեսվում է մինչև 2026 թվականի օգոստոսի 30-ը՝ հաստատել դրա կազմակերպման ընթացակարգը և ժամանակացույցը։
Հաշվի առնելով, որ սույն կարգավորումն, ըստ էության, լիազորող նորմ է, հարկ է նկատի ունենալ, եթե նշված լիազորող նորմի հիման վրա նախատեսվում է ընդունել ենթաօրենսդրական նորմատիվ իրավական ակտ, ապա դրա ընդունումը խնդրահարույց է «Նորմատիվ իրավական ակտերի մասին» օրենքի տեսանկյունից, որի 2-րդ հոդվածի 1-ին մասի 1-ին կետի համաձայն՝ նորմատիվ իրավական ակտը` Հայաստանի Հանրապետության ժողովրդի, ինչպես նաև Սահմանադրությամբ նախատեսված մարմինների կամ պաշտոնատար անձանց ընդունած գրավոր իրավական ակտ է, որը պարունակում է վարքագծի պարտադիր կանոններ անորոշ թվով անձանց համար: Ինչպես նաև նույն հոդվածի 1-ին մասի 3-րդ կետի համաձայն՝ ենթաօրենսդրական նորմատիվ իրավական ակտը` Սահմանադրության և օրենքների հիման վրա և դրանց իրականացումն ապահովելու նպատակով օրենքով լիազորված լինելու դեպքում Սահմանադրությամբ նախատեսված մարմինների ընդունած նորմատիվ իրավական ակտ է։
4․ Նախագծի 8-րդ կետի 2-րդ ենթակետում «սույն որոշման 7-րդ կետում նշված կարգի» բառերը պարզ չեն, նկատի ունենալով, որ Նախագծի 7-րդ կետով կարգ սահմանված չէ, ուստի կարգավորումն ունի վերանայման կարիք։ 

5․ Նախագծով հաստատված Հավելված 1-ի (այսուհետ՝ Հավելված 1) 2-րդ կետով սահմանվում է, որ բարձրագույն կրթության երրորդ մակարդակում (այսուհետ՝ դոկտորանտուրա) կրթական ծառայություններ մատուցելու իրավունք ունեն այն բուհերը, որոնք ունեն բարձր որակավորմամբ ակադեմիական անձնակազմ, ժամանակակից գիտահետազոտական ու փորձարարական բազա, հեղինակավոր գիտական դպրոցներ, մասնակցում են հանրապետական և միջազգային գիտահետազոտական կամ փորձակոնստրուկտորական ծրագրերին, ինչպես նաև ունեն տվյալ մասնագիտության շրջանակում դոկտորական կրթություն իրականացնելու լիցենզիա։ Միաժամանակ, Հավելված 1-ի 3-րդ կետով սահմանվում են դոկտորական կրթության հիմնական սկզբունքները։
Նույն Հավելվածի 4-րդ կետով ամրագրվում է, որ դոկտորանտուրայում կրթական ծառայությունները բուհերն իրականացնում են ՀՀ բարձրագույն կրթության մասնագիտությունների և որակավորումների ցանկին համապատասխան մասնագիտությունների շրջանակներում՝ համապատասխան լիցենզիայի առկայության և լիցենզիայով սահմանված առավելագույն տեղերի շրջանակում։
Այս համատեքստում հարկ է նկատի ունենալ, որ «Բարձրագույն կրթության և գիտության մասին» օրենքի 14-րդ հոդվածի 2-րդ մասի համաձայն՝ բուհերի լիցենզավորման կարգը, ներառյալ՝ պարտադիր պայմաններն ու պահանջները, ինչպես նաև լիցենզավորման, նախազգուշացման կիրառման և լիցենզիայի գործողության դադարեցման ընթացակարգերը, սահմանվում են Կառավարության կողմից՝ լիազոր մարմնի ներկայացմամբ, ուստի, վերոնշյալ 2–4-րդ կետերով կարգավորվող դրույթները դուրս են սույն հավելվածի կարգավորման առարկայի շրջանակից և ենթակա են վերանայման։ 
Բացի այդ, նշված հարցերը ենթակա են կարգավորման բուհերի լիցենզավորման կարգով, որով սահմանվում են լիցենզավորման պարտադիր պայմաններն ու պահանջները, ինչպես նաև համապատասխան ընթացակարգերը։
6․  Հավելված 1-ի 12-րդ կետում «գործընթացը։» բառից և կետադրական նշանից հետո կիրառված «դոկտորական» բառն անհրաժեշտ է փոխարինել «Դոկտորական» բառով։
7․ Հավելված 1-ի 16-րդ կետի համաձայն՝ դոկտորանտուրայում ընդունելության համար յուրաքանչյուր տարվա մարտի առաջին տասնօրյակի ընթացքում բուհը իր պաշտոնական կայքում հրապարակում է համապատասխան լիցենզիա ունեցող մասնագիտություններով դոկտորանտուրայում ընդունելության կազմակերպման հայտարարությունը` հաստատված բուհի ղեկավարի կողմից, որը ներառում է ընթացակարգին վերաբերող այլ անհրաժեշտ և սպառիչ տեղեկատվություն:
Նշված դրույթում «այլ անհրաժեշտ և սպառիչ տեղեկատվություն» ձևակերպումն անորոշ է, ուստի անհրաժեշտ է հստակեցնել դրա բովանդակությունը կամ սահմանել նվազագույն պահանջվող տեղեկատվության շրջանակը։
8. Հավելված 1-ի 20-րդ կետում անհրաժեշտ է հստակեցնել, թե դոկտորանտների վերաբերյալ ինչ բովանդակությամբ տեղեկատվություն պետք է մուտքագրվի Կոմիտեի առցանց հարթակ։
9․ Հավելված 1-ի 24-րդ կետի համաձայն՝ դոկտորանտուրայում ընդունելության համար դիմորդների կողմից դիմում-հայտերը լրացվում են առցանց՝ տվյալ բուհի կողմից վարվող էլեկտրոնային համակարգում գրանցելով իրենց անհատական անհրաժեշտ տվյալները և կցելով հետևյալ փաստաթղթերի էլեկտրոնային տարբերակները(.․․):
Նշված կարգավորման մեջ կիրառված «անհատական անհրաժեշտ տվյալները» ձևակերպումը որոշակի չէ, պարզ չէ, թե որոնք են հանդիսանում անհրաժեշտ տվյալներ։
Բացի այդ, նշված ձևակերպումն անհրաժեշտ է փոխարինել «անհրաժեշտ անձնական տվյալները» ձևակերպումով, հիմք ընդունելով «Անձնական տվյալների պաշտպանության մասին» օրենքում կիրառվող ձևակերպումները։
Միաժամանակ հայտնում ենք, որ նշված կետի 3-րդ ենթակետում «մասերի» բառն անհրաժեշտ է փոխարինել «կետերի» բառով։
Նույն դիտարկումը վերաբերում է ողջ տեքստում կիրառված նույնանման բառերին։
10․ Հավելված 1-ի 25-րդ կետի 3-րդ ենթակետում «այլ պահանջներ» ձևակերպումը որոշակի չէ և ունի հստակեցման կարիք։
11․ Հավելված 1-ի 26-րդ կետում կիրառվում է «սույն կարգի» բառերն անհրաժեշտ է վերանայել, նկատի ունենալով, որ Հավելվածով կարգ սահմանված չէ, այլ սահմանված են պահանջներ։
Նույն դիտարկումը Հավելված 1-ի 69-րդ կետում կիրառված նույնանման ձևակերպմանը։ 
12․ Հավելված 1-ի 28-րդ կետի համաձայն՝ գիտական աստիճանի շնորհման գործընթացը սկսվում է դոկտորանտի կողմից կրթական մասում նախատեսված բոլոր քննությունների հաջող հանձնելու և հետազոտական մասի հիմնական հատվածն իրականացված լինելու պարագայում և անգլերենի իմացության «TOEFL» iBT(120)-ի դեպքում՝ ոչ պակաս, քան՝ 79 միավոր կամ «IELTS»(9)-ի դեպքում՝ ոչ պակաս, քան՝ 6.5 միավոր մակարդակը հաստատող պաշտոնական հավաստագրի (անկախ վավերականության ժամկետից) ներկայացման դեպքում:
Այս կապակցությամբ հարկ է նկատի ունենալ Հայաստանի Հանրապետության կառավարության 2016 թվականի փետրվարի 25-ի N 238-Ն որոշման հավելվածի 14-րդ կետի 1-ին ենթակետը, համաձայն որի՝ ստորև նշված օտար լեզուներից որևէ մեկից ստացած անհրաժեշտ նվազագույն միավոր է համարվում՝ անգլերենից՝ «TOEFL» (iBT) (այԲիԹի)՝ 46 և «IELTS» (ԱՅԼԹՍ)՝ 5.5 միավորը։
Նշված կարգավորումից բխում է, որ վերոնշյալ անգլերենի իմացության պահանջը խստացվում է, ինչի վերաբերյալ մանրամասն հիմնավորումները բացակայում են, ուստի այս առումով կարգավորումն ունի լրացուցիչ հիմնավորման կարիք։





















13․ Հավելված 1-ի 30-րդ կետի համաձայն՝ Ընդունելության գործընթացի տեսաձայնագրությունը և գրավոր փուլի նյութերը արխիվացվում են բուհի կողմից` հնարավոր բողոքարկման համար, ձայնագրությունները կարող են օգտագործվել նաև որակի հավաստման կամ մշտադիտարկման գործընթացներում ներկայացվելու համար:
Այս կապակցությամբ հարկ է նշել, որ նշված դրույթում անհրաժեշտ է հստակեցնել տեսաձայնագրությունների կամ տվյալների օգտագործման պայմանները, այդ թվում՝ տեսաձայնագրմամբ ստացված տվյալների (տեսաձայնագրությունների) օգտագործման, ի լրումն պահպանման, նաև ոչնչացման կարգը։
Միաժամանակ հարկ է նկատի ունենալ, որ ֆիզիկական անձին ձայնագրելը և դրա արդյունքում մարդու ձայնը, խոսակցությունը պարունակող ձայնագրություններ ամրագրելը, օգտագործելը, պահպանելը կամ փոխանցելը «Անձնական տվյալների պաշտպանության մասին» օրենքի (այսուհետ՝ ԱՏՊ օրենք) իմաստով համարվում են անձնական տվյալների մշակում (մարդու ձայնը համարվում է կենսաչափական անձնական տվյալ, ԱՏՊ օրենքի 3-րդ հոդվածի 1-ին մասի 1-2-րդ կետեր, 13-րդ կետ)։ Հարկ է նշել, որ ցանկացած անձնական տվյալի մշակում, այդ թվում՝ ֆիզիկական անձին ձայնագրելը, պետք է իրականացվի թափանցիկ եղանակով (թափանցիկության սկզբունքը ամրագրված է ՀՀ-ի կողմից վավերացված «Անձնական տվյալների ավտոմատացված մշակման դեպքում անհատների պաշտպանության մասին» կոնվեցիան փոփոխող N 223 արձանագրության 7-րդ հոդվածի 4-րդ կետում, 10-րդ հոդվածում): Թափանցիկության սկզբունքի էությունը կայանում է նրանում, որ անձնական տվյալներ մշակողը պարտավոր է տվյալների սուբյեկտին (անձ, որին վերաբերում են մշակման ենթակա անձնական տվյալները) տեղեկացնել վերջինիս անձնական տվյալները մշակելու (մտադրության) վերաբերյալ։ Թափանցիկության սկզբունքի նպատակն է բացառել անձնական տվյալների գաղտնի մշակումը։
Ելնելով վերոգրյալից՝ ընդունելության մասնակցին ընդունելության գործընթացի ձայնագրման իրականացման վերաբերյալ տեղեկացված լինելն ապահովելու նպատակով առաջարկում ենք սահմանել ընդունելության գործընթացի մասին մասնակցին ձայնագրման վերաբերյալ բանավոր տեղեկացնելու (նախազգուշացնելու) պարտականությունը (միաժամանակ հստակ նշել, թե որ սուբյեկտն է պարտավոր տեղեկացնել ընդունելության գործընթացի ձայնագրման մասին, օր՝ Հանձնաժողովի նախագահ, մրցույթի պատասխանատու և այլն, բանավոր տեղեկացնելու պարտականությունը սահմանող իրավադրույթի օրինակ կարելի է դիտարկել «Ոստիկանության մասին» ՀՀ օրենքի 22-րդ հոդվածը) կամ սահմանել, որ հարցազրույցի անցկացման սենյակի տեսանելի հատվածում պետք է փակցված լինի հարցազրույցի ձայնագրման իրականացման վերաբերյալ նախազգուշացման վահանակ/իրազեկման ցուցանակ (ինչպես սահմանված է «Բնակչության բժշկական օգնության և սպասարկման մասին օրենքի 7.1-ին հոդվածի 3-րդ մասում, ՀՀ քրեակատարողական օրենսգրքի 72-րդ հոդվածի 3-րդ մասում)։   
14. Հավելված 1-ի 32-րդ կետի 1-ին ենթակետի համաձայն՝ սահմանվում է, որ դիմորդը կարող է մասնագիտական քննության գնահատականը բողոքարկել արդյունքների հրապարակումից հետո մեկ օրվա ընթացքում՝ հանձնաժողովի նախագահին ներկայացնելով գրավոր բողոք։ 
Այս առումով հայտնում ենք, որ անհրաժեշտ է հստակեցնել, թե մասնագիտական քննության արդյունքները որտեղ և ինչ ժամկետում են հրապարակվում։
Միաժամանակ, Հավելված 1-ի 37-րդ կետով սահմանվում է, որ ընդունելության արդյունքների մասին դիմորդներն իրազեկվում են մասնագիտական քննությունը և գիտական հարցազրույցը հանձնելուց հետո 7 աշխատանքային օրվա ընթացքում։ 
Այս համատեքստում պարզ չէ՝ դիմորդները արդյունքների վերաբերյալ տեղեկանում են հրապարակման միջոցով, թե անհատական իրազեկման կարգով, ինչպես նաև հստակեցված չէ իրազեկման եղանակը (օրինակ՝ էլեկտրոնային փոստով կամ այլ ձևով), ինչն ունի հստակեցման կարիք։
15. Հավելված 1-ի 35-րդ կետի համաձայն՝ ընդունելության գործընթացը ամփոփվում է ընդունող հանձնաժողովի կողմից և ընդունվողների ցանկերն ըստ մասնագիտությունների ներկայացնում է բուհի ղեկավարի հաստատման:
Սույն կարգավորումից, պարզ չէ, թե ինչ ժամկետում է ընդունող հանձնաժողովը ներկայացնում ընդունվողների ցանկը բուհի ղեկավարի հաստատմանը, ինչն անհրաժեշտ է  հստակեցնել։
16․ Հավելված 1-ի 39-րդ կետում անհրաժեշտ է հստակեցնել, թե ինչ բովանդակություն ունի դոկտորանտին վերաբերող անհրաժեշտ տեղակատվությունը։
17․ Հավելված 1-ի 42-րդ կետի համաձայն՝ յուրաքանչյուր փոփոխության մասին բուհը տեղեկացնում է Կոմիտեին` համապատասխան թվային տիրույթում կատարելով փոփոխություն:
Նշված կարգավորման մեջ բացակայում է բուհի կողմից Կոմիտեին տեղեկացնելու ժամկետը։
18․ Հավելված 1-ի 46-րդ կետի համաձայն՝ դոկտորանտուրայում ստացված որակավորումը համապատասխանում է որակավորումների ազգային շրջանակի 8-րդ մակարդակին, մինչդեռ նշված կարգավորման մեջ բացակայում է հղումը այն նորմատիվ իրավական ակտին, որով սահմանված է որակավորումների ազգային շրջանակը և դրա մակարդակները, ուստի այս առումով կարգավորումն ունի հստակեցման կարիք։
Նույն դիտարկումը վերաբերում է Հավելված 1-ի 53-րդ կետում կիրառված նույնանման ձևակերպմանը։
19․ Հավելված 1-ի 48-րդ կետի 1-ին ենթակետի համաձայն՝ երկրորդ և երրորդ մակարդակներն ընդգրկող ինտեգրված կրթական ծրագրերով ուսումնառությունն իրականացվում է լրիվ կամ մասնակի բեռնվածությամբ, ընդ որում՝ լրիվ բեռնվածությամբ ուսումնառության տևողությունը կազմում է առնվազն 4 տարի, որը կարող է երկարաձգվել մինչև 2 տարով, առանց կրթաթոշակի պահպանման։
Սույն կարգավորումից ստացվում է, որ ուսումնառության տևողությունը կարող է լինել 4 տարուց ավելի, և միաժամանակ նախատեսվում է նաև դրա երկարաձգման հնարավորություն, ուստի անհրաժեշտ է «առնվազն» բառը հանել՝ հստակեցնելով ուսումնառության տևողության առավելագույն ժամկետը։
Միաժամանակ հայտնում ենք, որ Հավելված 1-ի 48-րդ կետի 2-րդ ենթակետում «ծրագրի տևողության համամասնությունից» ձևակերպումն ունի հստակեցման կարիք, քանի որ այն չի հստակեցնում համամասնության հաշվարկման չափանիշները։
20․ Հավելված 1-ի 49-րդ կետում «180» թվից առաջ անհրաժեշտ է լրացնել «առնվազն» բառը, նկատի ունենալով «Բարձրագույն կրթության և գիտության մասին» օրենքի 10-րդ հոդվածի 14-րդ մասում կիրառվող ձևակերպումը։
21․ Հավելված 1-ի 50-րդ կետով նշվել է, որ Երկրորդ և երրորդ մակարդակներն ընդգրկող ինտեգրված կրթական ծրագրերով կրթության համար, անկախ ուսումնառության կազմակերպման ձևից, ծանրաբեռնվածությունը կազմում է ոչ պակաս քան 300 ակադեմիական կրեդիտ, որից համապատասխանաբար առնվազն 90 կրեդիտ նախատեսվում է կրթական բաղադրիչի համար, իսկ 180-210-ը՝ հետազոտական:
Այս կապակցությամբ հարկ է նկատի ունենալ «Բարձրագույն կրթության և գիտության մասին» օրենքի 10-րդ հոդվածի 14-րդ մասը, համաձայն որի՝  բարձրագույն կրթության առաջին և երկրորդ մակարդակներում կրթության համար ծանրաբեռնվածությունը կազմում է 180-240 ակադեմիական կրեդիտ՝ բակալավրի, և 60-120 կրեդիտ` մագիստրոսի որակավորում շնորհող կրթական ծրագրերի համար: Բարձրագույն կրթության երրորդ մակարդակի համար ծանրաբեռնվածությունը կազմում է առնվազն 180 ակադեմիական կրեդիտ: Ինտեգրված ծրագրերի դեպքում երկու մակարդակների կրեդիտային ծանրաբեռնվածությունները գումարվում են՝ կազմելով ոչ պակաս, քան 300 ակադեմիական կրեդիտ: Կրկնակի որակավորման կրթական ծրագրերի դեպքում բարձրագույն կրթության առաջին մակարդակում կրեդիտների ծանրաբեռնվածությունը կազմում է 240-300 կրեդիտ, իսկ երկրորդ մակարդակում` 120-150 կրեդիտ:
Հաշվի առնելով նշվածը, անհրաժեշտ է Հավելված 1-ի 50-րդ կետը համապատասխանեցնել «Բարձրագույն կրթության և գիտության մասին» օրենքի կարգավորմանը։
22․ Հավելված 1-ի 59-րդ կետում անհրաժեշտ է հստակեցնել, թե ինչ ժամկետում է հաստատվում անհատական աշխատանքային պլանը։
23․ Հավելված 1-ի 63-րդ կետի համաձայն՝ եթե տվյալ բուհում հնարավոր չէ ապահովել անհատական աշխատանքային պլանով նախատեսված դասընթացը կամ մոդուլը, ապա դրա ուսուցումը պայմանագրային հիմունքներով կարող է իրականացվել այլ հաստատությունում՝ ուղարկող կազմակերպության միջոցների հաշվին` կրեդիտների փոխանցման պայմանագրի հիմքով:
Նշված կարգավորման մեջ «կարող է իրականացվել» ձևակերպումը անորոշ է, ուստի անհրաժեշտ է հստակեցնել, արդյոք ուսուցումը այլ հաստատությունում իրականացվելը պարտադիր է, թե միայն հնարավորություն։
24․ Հավելված 1-ի 69-րդ կետը կարգավորում է նախորդող ժամանակահատվածում ասպիրանտուրայի կամ հայցորդության համակարգով ընդունված անձանց հետ կապված հարաբերությունները, ուստի առաջարկում ենք նշված կետը Հավելվածում նախատեսելու փոխարեն նախատեսել, որպես Նախագծի անցումային դրույթ։




25․ Նախագծով հաստատված Հավելված 2-ի (այսուհետ՝ Հավելված 2) 18-րդ կետի համաձայն՝ ատենախոսությունը և սեղմագիրը որպես կանոն ներկայացվում են հայերեն: Մասնագիտական խորհրդի համաձայնությամբ դրանք կարելի է ներկայացնել այլ լեզվով (անգլերեն կամ ռուսերեն), որի դեպքում ատենախոսության հայերեն հակիրճ անոտացիան (ծանոթագրությունը) պարտադիր է:
Սույն կարգավորման մեջ պարզ չէ, թե մասնագիտական խորհրդի կողմից համապատասխան համաձայնությունը ինչ ընթացակարգով է տրվում, որ փուլում և ինչ չափանիշների հիման վրա։
Միաժամանակ կարգավորումն անհրաժեշտ է վերանայել, նկատի ունենալով «Բարձրագույն կրթության և գիտության մասին» 10-րդ հոդվածի 9-րդ մասը, համաձայն որի՝ բարձրագույն կրթության երրորդ մակարդակում ատենախոսությունը կարող է ամփոփվել օտար լեզվով, եթե իրականացվում է օտարերկրացի ղեկավարի կամ համաղեկավարի հետ:
26․ Հավելված 2-ի 6-րդ կետում կիրառվում է «դոկտորական ատենախոսությունը» ձևակերպումը, իսկ 7-րդ կետում «ատենախոսությունը» ձևակերպումը, ինչն անհրաժեշտ է վերանայել հիմք ընդունելով «Նորմատիվ իրավական ակտերի մասին» օրենքի 15-րդ հոդվածի 2-րդ մասը, համաձայն որի՝ նորմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները` որոշակի հերթականությամբ:
Նույն դիտարկումը վերաբերում է Հավելված 2-ի ողջ տեքստում կիրառված նույնանման ձևակերպումներին։
27․ Հավելված 2-ի 3-րդ, 7-րդ և 8-րդ գլուխները սույն հավելվածի կարգավորման առարկայի շրջանակից դուրս են, ուստի անհրաժեշտ է հանել, հիմք ընդունելով «Նորմատիվ իրավական ակտերի մասին» օրենքի 9-րդ հոդվածի 1-ին մասը, համաձայն որի՝ նորմատիվ իրավական ակտի կարգավորումը չպետք է դուրս գա իր առարկայի շրջանակներից:
Միաժամանակ հարկ է նկատի ունենալ, որ Հավելված 2-ի 7-րդ գլուխը վերաբերում է օտարերկրյա որակավորման ճանաչմանը, մինչդեռ նշված հարաբերությունները կարգավորվում են «Բարձրագույն կրթության և գիտության մասին» օրենքի 20-րդ հոդվածով։



















28․ Հավելված 2-ի 25-րդ կետում «ղեկավարը (ղեկավարները)» ձևակերպումն անհրաժեշտ է վերանայել, հիմք ընդունելով «Նորմատիվ իրավական ակտերի մասին» օրենքի 16-րդ հոդվածի 8-րդ մասը, համաձայն որի՝  եթե նորմատիվ իրավական ակտում բառը նշված է եզակի թվով, ապա դա տարածվում է նաև այդ բառի հոգնակիի վրա և ընդհակառակը, եթե տվյալ իրավական ակտով այլ բան նախատեսված չէ, կամ ուղղակի այլ բան չի բխում այդ իրավական ակտի բովանդակությունից:
29.  Հավելված 2-ի 27-րդ կետի 1-ին ենթակետի համաձայն՝ դոկտորական ատենախոսության պաշտպանության համար ուսումնառության ժամանակահատվածի ընթացքում (չհաշված զինվորական ծառայության կամ մինչև երեք տարեկան երեխայի խնամքի արձակուրդում գտնվելու ժամանակահատվածները) դոկտորանտը պետք է ունենա` առնվազն 2 հոդված, որոնք հրապարակվել են Վեբ օֆ Սայնս (Web of Science™) հարթակի հիմնական շտեմարանում (Web of Science Core Collection) կամ Սկոպուս (Scopus) գիտատեղեկատվական հարթակում՝ որպես գիտական հոդված (article) (այսուհետ ՄԳՇ գիտական հոդված), որոնցում պետք է հանդես գա որպես առաջին հեղինակ (դոկտորանտի անունը և ազգանունը տվյալ դեպքում հեղինակների շարքում առաջինն է նշված)։
Միաժամանակ, նույն կետի 2-րդ ենթակետով նախատեսվում է, որ դոկտորանտը հայագիտություն և հումանիտար գիտություններին համապատասխանող մասնագիտություններով կարող է ունենալ 3 հրապարակում ՀՀ կամ օտարերկրյա պետությունների գրախոսվող գիտական պարբերականներում, որոնցից առնվազն 1 -ը` ՄԳՇ գիտական հոդված, որում պետք է հանդես գա որպես առաջին հեղինակ: 
Հավելված 2-ի 27-րդ կետում կիրառվում է «պետք է ունենա» ձևակերպումը, ինչից ենթադրվում է, որ վերոնշյալ ենթակետերով սահմանված պահանջները պարտադիր են։ Միաժամանակ դրանք տարանջատված են «,» կետադրական նշանով, ինչի վերաբերյալ «Նորմատիվ իրավական ակտերի մասին» օրենքի 16-րդ հոդվածի 1-ին 2-րդ կետը սահմանում է, որ նորմատիվ իրավական ակտում նորմի կիրառման համար թվարկված բոլոր պայմանների առկայությունը պարտադիր է, եթե իրավական ակտում` նշված նորմի կիրառումը պայմանավորված է միայն ստորակետերով բաժանված պայմաններով։
Միաժամանակ հարկ է նկատի ունենալ, որ Հավելված 2-ի 27-րդ կետի 2-րդ ենթակետում կիրառվում է «կարող է ունենալ 3 հրապարակում» ձևակերպումը, ինչի արդյունքում պարզ չէ, վերոնշյալ ենթակետերով սահմանված պահանջներից միայն մեկին համապատասխանելը բավարար է, թե նշված երկու պահանջներին  միաժամանակյա առկայությունը պարտադիր է։
Վերոնշյալը հիմք ընդունելով կարգավորումն անհրաժեշտ է վերանայել։
30․ Հավելված 2-ի 33-րդ կետի համաձայն՝ Մասնագիտական խորհուրդը (այսուհետ` Խորհուրդ) Կոմիտեի կողմից ձևավորված և հաստատված խորհուրդ է, որը ստեղծվում և գործում է համաձայն սույն կարգի և կանոնակարգի։ 
Հարկ է նշել, որ «Մասնագիտական խորհուրդը» ձևակերպումն արդեն իսկ սահմանված է Հավելված 2-ի 4-րդ կետում, ուստի այս առումով 33-րդ կետն ունի խմբագրման կարիք։
Միաժամանակ պարզ չէ, որ կանոնակարգի մասին է խոսքը, ուստի անհրաժեշտ է հստակեցնել։
31․ Հավելված 2-ի 37-րդ կետով սահմանվել է, որ դոկտորական ատենախոսության պաշտպանությունը, որը հրապարակային է և բաց, Կոմիտեի նախագահի հրամանով և կազմակերպության համաձայնությամբ կարող է անցկացվել ՀՀ գիտությունների ազգային ակադեմիայում կամ մեկ այլ կազմակերպությունում՝ տվյալ կազմակերպությունում պաշտպանությունը կազմակերպելու նպատակահարմարության հիմնավորմամբ և անհրաժեշտ աշխատանքային պայմանների երաշխավորմամբ (հագեցած առցանց հեռարձակման համար անհրաժեշտ տեսաձայնային սարքավորումներով)։ Ատենախոսության պաշտպանությունն (բացառությամբ Հայաստանի Հանրապետությունում պետական գաղտնիք պարունակող դոկտորական ատենախոսությունների), հեռարձակվում է առցանց, ձայնագրությունը պահպանվում է և ձայնագրության հղումը տեղադրվում է Կոմիտեի կայքի համապատասխան բաժնում: Հայաստանի Հանրապետությունում պետական գաղտնիք պարունակող դոկտորական ատենախոսությունների պաշտպանության վերաբերյալ հրապարակային հայտարարություն չի լինում, իսկ ատենախոսության նյութերը պահպանվում են Կոմիտեի համապատասխան ստորաբաժանման կողմից:
Նշված դրույթում բացակայում է հստակեցում առ այն, թե ատենախոսության պաշտպանության ձայնագրությունը, ինչպես նաև ատենախոսության նյութերը որքան ժամանակահատվածով են ենթակա պահպանման։
32․ Հավելված 2-ի 44-րդ կետում ատենախոսությունը պաշտպանության ընդունելու դեպքում Խորհուրդը նշանակում է ատենախոսության պաշտոնական ընդդիմախոսներ (սույն կարգի 36-րդ կետով Խորհրդի անդամին ներկայացվող նույն պահանջներին բավարարող)՝ գիտության տվյալ կամ հարակից բնագավառի 2 գիտնականներից, որոնք ունեն ատենախոսության թեմային մոտ հետազոտական հետաքրքրություններ:
Նշված կարգավորման մեջ կիրառվում է «ատենախոսության թեմային մոտ» ձևակերպումը, մինչդեռ պարզ չէ, թե ինչ չափանիշներով և ինչ ընթացակարգով է գնահատվելու տվյալ ատենախոսության թեմային մոտ լինելը։
33․ Հավելված 2-ի 54-րդ կետում սահմանվում է, որ առանձնահատուկ դեպքերում Խորհրդի անդամները կարող են մասնակցել նիստին առցանց, սակայն չի հստակեցվում, թե որ դեպքերն են համարվում «առանձնահատուկ», ուստի այս առումով առաջարկում ենք սահմանել նման դեպքերի հստակ շրջանակը։ 
34․ Հավելված 2-ի 62-րդ կետում անհրաժեշտ է հստակեցնել, թե դրական որոշման դեպքում սահմանված փաստաթղթերը խորհուրդը ինչ ժամկետում է ուղարկում Կոմիտե։
35․ Հավելված 2-ի 64-րդ կետում անհրաժեշտ է հստակեցնել, թե բացասական որոշման վերաբերյալ Խորհուրդն ինչ ժամկետում է գրավոր տեղեկացնում Կոմիտեին և դոկտորանտին տալիս քաղվածք խորհրդի նիստի արձանագրությունից։
36․ Հավելված 2-ի 66-րդ կետում անհրաժեշտ հստակեցնել, թե գիտական աստիճան շնորհելու մասին միջնորդությունը մերժելու վերաբերյալ Կոմիտեի նախագահն ինչ ժամկետում է համապատասխան հրամանն ուղարկում Խորհուրդին։
37․ Հավելված 2-ի 70-րդ կետի համաձայն՝ (․․․) Կոմիտեն փորձագետի մասին տեղեկություն կարող է հրապարակել միայն նրա գրավոր համաձայնության դեպքում:
Սույն կարգավորումից պարզ չէ, թե փորձագետի վերաբերյալ որտեղ և ինչ բովանդակությամբ տեղեկատվություն պետք է հրապարակվի։
38. Հավելված 2-ի 71-րդ կետի համաձայն՝ Փորձագետը, ստուգելով ատենախոսության համապատասխանությունը սույն կարգի 8-րդ և 10-րդ, ինչպես նաև 9-րդ մասի պահանջներին, տալիս է դրական կամ բացասական եզրակացություն՝ պատճառաբանված հիմնավորմամբ։
Նշված կարգավորումից պարզ չէ, թե փորձագետի կողմից համապատասխան եզրակացությունն ինչ ժամկետում է տրամադրվում։
39․ Հավելված 2-ի 78-րդ կետով նշվել է, որ խորհրդի և Կոմիտեի կայացրած որոշումները կարող են բողոքարկվել օրենքով սահմանված կարգով:
Սույն կարգավորման մեջ առաջարկում ենք հստակեցնել, թե որ օրենքով կամ կարգով է իրականացվում բողոքարկումը՝ կատարելով համապատասխան հղում սահմանված կարգին։
40․ Հավելված 1-ի և Հավելված 2-ի ողջ տեքստում կիրառված «ՀՀ» բառերն անհրաժեշտ է վերանայել, հիմք ընդունելով «Նորմատիվ իրավական ակտերի մասին» օրենքի 21-րդ հոդվածի 2-րդ մասը, համաձայն որի՝ արգելվում են նորմատիվ իրավական ակտում կատարել բառերի կամ տերմինների անհարկի կրճատումներ, ինչպես նաև բառերի կամ տերմինների հապավումներ:
41․ Միաժամանակ հայտնում ենք, որ Նախագծի 1-ին կետով մի շարք որոշումներ նախատեսվում է ուժը կորցրած ճանաչել, մինչդեռ Նախագծին կից ներկայացված հիմնավորման մեջ դրանց ուժը կորցրած ճանաչելու վերաբերյալ մանրամասն հիմնավորումները բացակայում են։
    42․ Նախագծով հաստատված Հավելված 3-ի (այսուհետ՝ Հավելված 3) 1-ին, 2-րդ, 3-րդ կետերում համապատասխանաբար կիրառվում է «անձի նույնականացման տեղեկատվություն», «տեղեկատվություն», «տեղեկատվություն ստացող անձի մասին» ձևակերպումները, մինչդեռ նշված ձևակերպումներն ունեն վերանայման կարիք, քանի որ պարզ չէ դրանց բովանդակությունը։
	



























 
 1. Ընդունվել են:
Նախագծի և Նախագծով հաստատված Հավելվածների  վերնագրերում կատարվել են համապատասխան խմբագրումներ:


































2. Ընդունվել է:
Կատարվել է համապատասխան փոփոխություն:
3. Ընդունվել է:
Կատարվել է անհրաժեշտ խմբագրում՝ Օրենքով  նախատեսված լիազորող նորմի մասով Նախագծով սահմանելով ժամանակացույցի հաստատման ժամկետը:

































4. Ընդունվել է:
Կատարվել է համապատասխան խմբագրում՝ Նախագծի 3-րդ կետի 2-րդ ենթակետի կարգավորումների շրջանակներում ընդունված և պաշտպանած դոկտորանտների համար:
5. Ընդունվել է:
Նախագծի Հավելված 1-ի 2-րդ և 4-րդ կետերը հեռացվել են:


























6. Ընդունվել է:
Կատարվել է համապատասխան փոփոխություն:

7. Ընդունվել է:
Կատարվել է համապատասխան խմբագրում:









8. Ընդունվել է:
Կատարվել է համապատասխան խմբագրում:

9. Ընդունվել են:
Կատարվել են համապատասխան խմբագրումներ, նկատի ունենալով նաև «Անձնական տվյալների պաշտպանության մասին» օրենքում կիրառվող ձևակերպումները:












10. Ընդունվել է:
Կատարվել է համապատասխան խմբագրում:
11. Ընդունվել է:
Կատարվել են համապատասխան խմբագրումներ:

12. Ընդունվել է մասնակի:
Նշված դրույթը ձևակերպված է Հավելված 2-ի 28-րդ կետով և կարծում ենք վերաբերում է այդ կետին, որով միջազգային չափանիշներին համահունչ վերանայվել է օտար լեզվի (անգլերեն, ֆրանսերեն, գերմաներեն) իմացության պահանջի տրամաբանությունը: Ի տարբերություն ՀՀ կառավարության 2016 թվականի փետրվարի 25-ի N 238-Ն որոշման հավելվածի 14-րդ կետի պահանջի, որով օտար լեզվի համապատասխան իմացության մակարդակի հավաստագիրը պահանջվում էր ընդունելության մեկնարկի փուլում, Նախագծի Հավելված 2-ի 28-րդ կետով անգլերեն լեզվի (ընդ որում՝ նկատի ունենալով նաև 2026 թվականից «TOEFL» քննական համակարգում նախատեսված փոփոխությունները ըստ գնահատման միավորների նոր համակարգի)  տիրապետման  և որակավորման պահանջների արդիականացման մասով սահմանվում է ատենախոսության պաշտպանության ու դոկտորի գիտական աստիճանի շնորհման գործընթացի մեկնարկի նախապայման: Միաժամանակ նշենք, որ 2021 թվականից սկսած յուրաքանչյուր տարի կազմակերպվող «Ասպիրանտների և երիտասարդ հայցորդների հետազոտությունների աջակցության ծրագիր» դրամաշնորհային մրցույթի համար ևս՝ ենթածրագրերում ընդգրկվող (ասպիրանտի և հայցորդի համապատասխան կուրսով պայմանավորված) հայտատուներին ներկայացվող պայմաններից, ինչպես նաև ակնկալվող արդյունքների քանակական և որակական ցուցանիշներից են անգլերենի իմացությունը հավաստող (միջազգային չափանիշներին համապատասխան միավոր, անկախ վավերականության ժամկետից), պաշտոնական հավաստագրի ներկայացումը և ծրագրի ավարտին միջազգային գիտատեղեկատվական շտեմարաններում հրապարակումների առկայությունը:  
Սույն կարգավորման մասով համապատասխան լրացում է կատարվել նաև Նախագծին կից ներկայացված հիմնավորման մեջ:

13. Ընդունվել է:
Կատարվել է համապատասխան խմբագրում:











































14. Ընդունվել են:
Կատարվել են համապատասխան խմբագրումներ:















15. Ընդունվել է:
Կատարվել է համապատասխան խմբագրում:





16. Ընդունվել է:
Կատարվել է համապատասխան խմբագրում:

17. Ընդունվել է:
Կատարվել է համապատասխան խմբագրում:



18. Ընդունվել են:
Կատարվել են համապատասխան խմբագրումներ:








19. Ընդունվել են:
Կատարվել են համապատասխան խմբագրումներ:














20. Ընդունվել է:
Կատարվել է համապատասխան խմբագրում:


21. Ընդունվել է:
Կատարվել է համապատասխան խմբագրում՝ առավել հստակ տարանջատելով կրթական և հետազոտական բաղադրիչների համար հատկացվող ակադեմիական կրեդիտները, միաժամանակ սահմանված ընդհանուր ծանրաբեռնվածության շրջանակներում ապահովելով բուհերի կողմից որոշակի միջակայքում համապատասխան համամասնությամբ հետազոտական աշխատանքի ծավալի պլանավորման ճկունությունը և պահպանելով համապատասխանությունը Օրենքի կարգավորման դրույթին:














22. Ընդունվել է:
Կատարվել է համապատասխան խմբագրում:
23. Ընդունվել է:
Կատարվել է համապատասխան խմբագրում:








24. Ընդունվել է ի գիտություն:
Նախագծի Հավելված 1-ի 69-րդ, ինչպես նաև 70-րդ և 71-րդ կետերով նախատեսված են կարգավորումներ, որոնք փաստացի վերաբերում են դոկտորական կրթության ու ձեռքբերումների ճանաչմանը և անմիջականորեն բխում են Հավելված 1-ով նախատեսված համապատասխան պահանջների ու պայմանների դրույթներից և պայմանավորված են նաև դրանց բովանդակային փոխկապակցվածության անհրաժեշտությամբ:
25. Ընդունվել է:
Կատարվել է համապատասխան խմբագրում՝ ապահովելով Օրենքի կարգավորման դրույթի պահանջը և պահպանելով Հավելված 2-ի 18-րդ կետով նախատեսված դրույթի տրամաբանությունը, որը հնարավորություն կտա Խորհրդին որոշում կայացնելու, երբ ղեկավարը օտարերկրացի չէ, բայց կա ատենախոսության լեզվի փոփոխության անհրաժեշտություն (օրինակ՝ միջազգային գիտական հանրության համար տեսանելիության ապահովման նպատակով), իսկ անոտացիայի հայերեն պահանջը պարտադիր տարածելով բոլոր տարբերակների վրա:


26. Ընդունվել է:
Կատարվել են համապատասխան խմբագրումներ:








27. Ընդունվել է մասամբ:
Նախագծի Հավելված 2-ում ներառված 3-րդ, գլուխի կարգավորումը հանդիսանում են երրորդ մակարդակի կրթության կազմակերպման ու դոկտորի գիտական աստիճանի շնորհման անբաժանելի մասը և Նախագծի Հավելված 2-ի նմանօրինակ կառուցվածքը համահունչ է Եվրոպական բարձրագույն կրթական տարածքի և «Զալցբուրգյան հիմնական սկզբունքների» պահանջներին, որոնք սահմանում են դոկտորական կրթության (երրորդ մակարդակի) կազմակերպման միասնական մոտեցումներ։ Մասնավորապես.
     1) գիտական ղեկավարի կարգավիճակը, իրավունքներն ու պարտականությունները ուղղակիորեն պայմանավորում են դոկտորանտի ուսումնառության որակը և ատենախոսության պատրաստման ընթացքն ու այն առանձին կարգավորման առարկա չէ, այլ՝ աստիճանաշնորհման գործընթացի ընթացակարգային հիմքերից է։ Տվյալ դեպքում, առանց գիտական ղեկավարին ներկայացվող հստակ պահանջների և գործառույթների սահմանման կարգը կլինի ոչ ամբողջական ու լիարժեք:
2)	Օտարերկրյա որակավորումների ճանաչման մասով կատարվել է համապատասխան խմբագրում և ընթացակարգային դրույթները հանվել են` հղվելով Օրենքով սահմանված Լիազոր մարմնի համապատասխան լիազորություններին (ԲԿԳՄՕ 36-1-5)։
3)	դոկտորի գիտական աստիճանից զրկելու կարգավորումները հանվել են նախագծից:
28. Ընդունվել է:
Կատարվել է համապատասխան խմբագրում:






29. Ընդունվել են:
Կատարվել են համապատասխան խմբագրումներ:

































30. Ընդունվել են:
Կատարվել են համապատասխան խմբագրումներ:







31. Ընդունվել են:
Կատարվել են համապատասխան խմբագրումներ:




















32. Ընդունվել է:
Կատարվել է համապատասխան խմբագրում:









33-36. Ընդունվել է մասամբ:
Ընթացակարգային լրացուցիչ կարգավորումները նախատեսված են Օրենքի Հոդված 37-ի 1-ին մասի 6-րդ ենթակետի հիմքով Բարձրագույն կրթության և գիտության կոմիտեի լիազորությունների շրջանակում հաստատվող «Գիտական աստիճան շնորհող մասնագիտական խորհրդի աշխատանքի» կանոնակարգով: Հավելված 2-ում ավելացվել է նոր 66-րդ կետ 







37. Ընդունվել է:
Կատարվել է համապատասխան խմբագրում:



38. Չի ընդունվել:
«Գիտական աստիճան շնորհող մասնագիտական խորհրդի աշխատանքի» կանոնակարգի շրջանակներում կարգավորվող հարաբերություններ է:


39. Ընդունվել է:
Կատարվել է համապատասխան խմբագրում:




40. Ընդունվել են:
Կատարվել են համապատասխան խմբագրումներ:




41. Ընդունվել է:
Նախագծին կից ներկայացված հիմնավորման մեջ կատարվել է համապատասխան լրացում:

42. Ընդունվել են:
Կատարվել են համապատասխան խմբագրումներ:


	1. ՀՀ վարչապետի աշխատակազմ
	27.05.2026թ.

	
	N 01/11.3/17661-2026

	ԵԶՐԱԿԱՑՈՒԹՅՈՒՆ
«Բարձրագույն կրթության երրորդ մակարդակում ուսումնառության կազմակերպման և գիտական աստիճանի շնորհման կարգը, ներառյալ ընդունելության ընդհանրական պայմանները և ուսումնառության կազմակերպման ընդհանուր պահանջները, ինչպես նաև գիտական աստիճանի շնորհման չափանիշներն ու ընթացակարգը հաստատելու մասին» Կառավարության  որոշման նախագծի վերաբերյալ

Իրավաբանական վարչություն
1. Նախագծի 1-ին հավելվածի 2-րդ կետի համաձայն՝ դոկտորանտուրայում կրթական ծառայություններ մատուցելու իրավունք ունեն այն բուհերը, որոնք ունեն բարձր որակավորմամբ ակադեմիական անձնակազմ, ժամանակակից գիտահետազոտական ու փորձարարական բազա, (...), ինչպես նաև ունեն տվյալ մասնագիտության շրջանակում դոկտորական կրթություն իրականացնելու լիցենզիա: Նշված կարգավորման պարագայում պարզաբանման անհրաժեշտություն ունի այն հարցը, թե դոկտորական կրթություն իրականացնելու լիցենզիայի շրջանակներում չեն դիտարկվում վերը նշված պահանջներին համապատասխանելու հարցը՝ նկատի ունենալով նաև, որ նշված պահանջները իրավական որոշակիության խնդիր ունեն:
2. Նախագծի 1-ին հավելվածի 12-րդ կետով՝ սահմանվում է հաջորդ տարվա ատենախոսության թեմաների հավաքագրման գործընթացը, մինչդեռ, գտնում ենք, որ այս փուլում պարզաբանման անհրաժեշտություն ունի նշված հարթակում հայտ լրացնելու և տեղեկատվություն տրամադրելու հիմնավորվածությունը:





















3. Նախագծի 23-րդ կետի համաձայն՝ բուհը պետք է Կոմիտեին տեղեկացնի մասնագիտական քննությունը և գիտական հարցազրույցի անցկացման կարգի և ժամկետների մասին, մինչդեռ պարզ չէ նշված տեղեկացման հիմնավորվածությունը:
4. Հաշվի առնելով օրենքի 35-րդ հոդվածի 1-ին մասի 15-րդ կետը, գտնում ենք, որ կրթաթոշակային տեղերում ընդունված դոկտորանտի հետ կնքվող աշխատանքային պայմանագրին վերաբերող՝ նախագծի 1-ին հավելվածի 66-րդ և 67-րդ կետերով սահմանվող դրույթները սույն որոշման կարգավորման առարկան չեն հանդիսանում:
5. Նախագծի 2-րդ հավելվածի 28-րդ կետի համաձայն՝ գիտական աստիճանի շնորհման գործընթացը սկսվում է դոկտորանտի, ի թիվս այլնի, անգլերենի իմացության մակարդակը հաստատող պաշտոնական հավաստագրի ներկայացման դեպքում, մինչդեռ ծանրակշիռ հիմնավորման կարիք ունի տվյալ փուլում նշված հավաստագիրը պահանջելու կարգավորումը:




























6. Նախագծի 2-րդ հավելվածի 49-րդ կետի համաձայն՝ երկու ընդդիմախոսների բացասական կարծիքների դեպքում՝ ատենախոսությունը Խորհրդում պաշտպանության չի դրվում, մինչդեռ, գտնում ենք, որ խնդրահարույց է նման հիմքով ատենախոսությունը պաշտպանության չդնելու հիմնավորվածությունը:

7. Նախագծի 81-րդ հոդվածի համաձայն՝ գիտական աստիճան ունեցող ցանկացած անձ կարող է զրկվել գիտական աստիճանից, եթե նրա ատենախոսության կամ պաշտպանության հիմք հանդիսացած գիտական հոդվածներում հայտնաբերվել է գրագողության դեպք, մինչդեռ, գտնում ենք, որ խնդրահարույց է ընդունած վարչական ակտը վերանայելու կառուցակարգը: Պարզ չէ նաև, թե ինչ չափորոշիչով է որոշվելու գրագողության այն ծավալը կամ բնույթը, որը կարող է հիմք հանդիսանալ անձին՝ գիտական աստիճանից զրկելու համար:

Սոցիալական հարցերի վարչություն
Առաջարկում ենք քննարկել նախագծի վերաբերյալ հետևյալ դիտարկումները.
1. Նախագծի 2-րդ կետի 2-րդ ենթակետով նախատեսվում է ուժը կորցրած ճանաչել Կառավարության 20.07.2001թ. N 662 որոշումը և 25.02.2016թ. N 238-Ն որոշման 2-րդ կետը, սակայն հարկ է նկատի ունենալ, որ Կառավարության 20.07.2001թ. N 662 որոշումն արդեն իսկ ուժը կորցրած է ճանաչվել Կառավարության 25.02.2016թ. N 238-Ն որոշման 2-րդ կետով (բացառությամբ որոշմամբ հաստատված կարգի 6-րդ և 7-րդ կետերի), ուստի վերոհիշյալ կարգավորումների փոխարեն առաջարկում ենք քննարկել Կառավարության 25.02.2016թ. N 238-Ն որոշման 2-րդ կետից «՝ բացառությամբ որոշմամբ հաստատված կարգի 6-րդ և 7-րդ կետերի» բառերը հանելու հնարավորությունը: Բացի այդ, նույն ենթակետում սխալ է նշված Կառավարության 25.02.2016թ. N 238-Ն որոշման վերնագիրը:
2. Նախագծի 3-րդ կետում հիմնավորման ենթակա է դրա 1-ին և 2-րդ ենթակետերում նշված իրավական ակտերի ուժը կորցնելու ժամկետը (2030 թվականի դեկտեմբերի 25):














3. Նախագծի 7-րդ կետով սահմանվում է, որ 2026/2027 ուսումնական տարում սույն որոշման 2-րդ կետի 1-ին ենթակետի կարգավորումներով ձևակերպված ասպիրանտների կամ հայցորդների պայմանագրերը վերակնքվում են սույն որոշմամբ հաստատված պահանջների համապատասխան, ինչը համարում ենք խնդրահարույց, քանի որ այդ նորմի կիրառման դեպքում ասպիրանտների կամ հայցորդների պայմանագրերում կարող են ներառվել վատթարացնող պահանջներ:














4. Նախագծի 8-րդ կետի՝ 
1) 2-րդ ենթակետի համաձայն՝ թվային դիպլոմների տրամադրումն իրականացվելու է Կառավարության 25.02.2016թ. N 238-Ն որոշման կարգավորումների շրջանակներում ընդունված և պաշտպանած ու թղթային տարբերակով դիպլոմ ստացած դոկտորանտների համար, որի պարագայում չկարգավորված է մնում մինչև 2016 թվականը գիտական աստիճաններ ստացած անձանց դիպլոմների թվայնացման խնդիրը: Բացի այդ, հարկ է նաև նկատի ունենալ, որ վերոհիշյալ որոշման տրամաբանությամբ «դոկտորանտ» եզրույթը կիրառելիս անդրադարձ չի կատարվում գիտության թեկնածուի թղթային դիպլոմների թվայնացմանը.
2)  3-րդ ենթակետով  նախատեսվում է  հաստատել թղթային տարբերակներով տրամադրված թեկնածուական և դոկտորական դիպլոմների թվայնացման նախահաշիվը` անհրաժեշտ միջոցները հատկացնելով պետական բյուջեի «1162․ Գիտական և գիտատեխնիկական հետազոտությունների» ծրագրի «11019․ Գիտական աստիճանաշնորհման և գիտամանկավարժական կոչումների շնորհում» միջոցառման ֆինանսական միջոցներից: Այս կապակցությամբ առաջարկում ենք դիտարկել հարցը Տեղեկատվական համակարգերի կառավարման խորհրդի շրջանակներում քննարկելու նպատակահարմարությունը:
5. N 1 հավելվածում՝ 
1) 2-րդ կետով ուրվագծվում են բարձրագույն կրթության երրորդ մակարդակում (այսուհետ` դոկտորանտուրա) կրթական ծառայություններ մատուցելու իրավունք ունեցող բուհերին ներկայացվող պահանջները (բարձր որակավորմամբ ակադեմիական անձնակազմ, ժամանակակից գիտահետազոտական ու փորձարարական բազա, հեղինակավոր գիտական դպրոցներ, մասնակցություն հանրապետական և միջազգային գիտահետազոտական կամ փորձակոնստրուկտորական ծրագրերին), որոնք մասամբ չափելի չեն: Բացի այդ, նշված կետում վերոհիշյալ պահանջներին հաջորդող  «ինչպես նաև ունեն տվյալ մասնագիտության շրջանակում դոկտորական կրթություն իրականացնելու լիցենզիա» ձևակերպումից հետևում է, որ տվյալ մասնագիտության շրջանակում դոկտորական կրթություն իրականացնելու լիցենզիա ունեցող բուհը չի կարող համապատասխան կրթական ծառայություն մատուցել, եթե չի բավարարում նաև նախորդիվ թվարկված պահանջներին.
2) 12-րդ կետով նախատեսվում է Բարձրագույն կրթության և գիտության կոմիտեի (այսուհետ՝ Կոմիտե) կողմից ատենախոսության թեմաների հավաքագրման գործընթաց, ըստ որի ատենախոսության թեմաների հավանական գիտական ղեկավարները Կոմիտեի կողմից վարվող բարձրագույն կրթության և գիտության կառավարման տեղեկատվական էլեկտրոնային համակարգի համապատասխան բաժնում պետք է լրացնեն դոկտորական հետազոտության հնարավոր թեմայի վերաբերյալ պահանջվող տեղեկատվություն պարունակող հայտ: Գտնում ենք, որ նախագծի հետագա կարգավորումներով սույն կետի անհրաժեշտությունը հիմնավորված չէ, քանի որ հավաքագրված հայտերի մասով հաջորդիվ Կոմիտեի կողմից որևէ գործողություն չի նախատեսվում: Ավելին, սահմանվում է, որ հայտերը ներկայացնելուց հետո «յուրաքանչյուր բուհ իր սահմանած ընթացակարգերով քննարկում է ներկայացված հայտերը և մինչև տվյալ տարվա դեկտեմբերի 2-րդ տասնօրյակ Կոմիտե է ներկայացնում բուհի ակադեմիական խորհրդի երաշխավորությամբ բուհի ղեկավարի կողմից հաստատված ընդունելության տեղերի առաջարկը»:   Ըստ այդմ, պարզ չէ, թե բուհերն ինչու չեն կարող ընդունելության տեղերի վերաբերյալ առաջարկները Կոմիտե ներկայացնել՝ շրջանցելով հայտեր ներկայացնելու փուլը.











3) 14-րդ կետում՝ 
ա. մանրամասնված չէ, թե որ մարմինն է նկատի առնվում «լիազոր մարմին» ձևակերպման տակ.
բ. խոսվում է ներկայացված ծրագրերի համադրություն իրականացնելու մասին, սակայն նախորդիվ բացակայում է ծրագրեր ներկայացնելու մասին որևէ կարգավորում.
4) մի շարք կետերում խախտված է դոկտորանտուրա ընդունելության գործընթացի ժամանակագրական հաջորդականությունը: Օրինակ՝ 18-20-րդ կետերում խոսվում է արդեն իսկ դոկտորանտուրա ընդունված և հրամանագրված դոկտորանտների ցանկը բուհի կողմից Կոմիտե ներկայացնելու, ընդունված դոկտորանտի և բուհի հետ Կոմիտեի կողմից պետական կրթաթոշակի տրամադրման եռակողմ պայմանագիր կնքելու, թափուր մնացած տեղերում լրացուցիչ ընդունելություն կազմակերպելու մասին, իսկ 21-24-րդ կետերում նոր միայն նկարագրվում է ընդունելության համար դիմելու ընթացակարգը.
5) 47-րդ կետի 2-րդ ենթակետի համաձայն՝ դոկտորանտուրայում մասնակի բեռնվածությամբ ուսումնառության նվազագույն տևողությունը չի կարող պակաս լինել լրիվ բեռնվածությամբ ծրագրի տևողության ժամկետից, ինչից հետևում է, որ լրիվ կամ մասնակի բեռնվածությամբ ուսումնառության ժամկետները կարող են համընկնել: Գտնում ենք, որ սույն կարգավորումը չի բխում «Բարձրագույն կրթության և գիտության մասին» օրենքի տրամաբանությունից: Սույն դիտարկումը վերաբերելի է նաև 48-րդ կետի 2-րդ ենթակետին.
6) 54-րդ և 58-րդ կետերը խաթարում են շարադրանքի տրամաբանական կապակցվածությունը (54-րդ կետն ընդմիջում է կրթական մասին, իսկ 57-րդը՝ հետազոտական մասին վերաբերող դրույթները).
6. N  2 հավելվածում՝ 
1) 29-30-րդ կետերում նկատի առնված չէ Ակադեմիական խորհրդի կողմից բացասական մասնագիտական կարծիք (եզրակացություն) ներկայացվելու հնարավորությունը.
2) քննարկման ենթակա ենք համարում 49-րդ կետով նախատեսված սահմանափակումից (երկու ընդդիմախոսների բացասական կարծիքների դեպքում՝ ատենախոսությունը Խորհրդում պաշտպանության չի դրվում) ձեռնպահ մնալու հնարավորությունը՝ դոկտորանտին հնարավորություն ընձեռելով խորհրդում ակադեմիական ազատության դիրքերից պաշտպանելու իր ատենախոսության՝ ընդդիմախոսների կողմից վիճարկվող դրույթներն ու եզրահանգումները: Նույն նկատառումներով քննարկման ենթակա ենք համարում 52-53-րդ կետերի կարգավորումները վերանայելու նպատակահարմարությունը՝ ընդդիմախոսների ներկայության անհնարինության դեպքում նախատեսելով ատենախոսության պաշտպանության կազմակերպում առանց հետաձգման.


































3)  54-րդ կետում որոշակիացման ենթակա է «առանձնահատուկ դեպքեր» ձևակերպումը.








4) 66-րդ կետում անհրաժեշտ ենք համարում հիմնավորել  Կոմիտեի կողմից միայն սույն կարգի 9-րդ և 27-րդ կետերի պահանջներին անհամապատասխանություն հիմքով գիտական աստիճան շնորհելու մասին Խորհրդի միջնորդությունը մերժելու դիրքորոշումը.



























5) «7. ՕՏԱՐԵՐԿՐՅԱ ՈՐԱԿԱՎՈՐՄԱՆ ՃԱՆԱՉՈՒՄԸ» բաժինը դուրս է սույն նախագծի կարգավորման շրջանակից: Հարկ է նկատել, որ այդ խնդրին արդեն իսկ լուծում է տրված «Բարձրագույն կրթության և գիտության մասին» օրենքի 20-րդ հոդվածով, ըստ որի 1-ին մասի՝ «Օտարերկրյա ուսումնական հաստատությունների շնորհած որակավորումները ճանաչվում և գնահատվում են Մասնագիտացված կառույցի միջոցով` Հայաստանի Հանրապետության օրենսդրության և այդ բնագավառում Հայաստանի Հանրապետության և օտարերկրյա պետությունների կամ միջազգային կառույցների միջև կնքված միջազգային պայմանագրերի համաձայն։».
7) 79-րդ կետում սխալ է նշված «Բարձրագույն կրթության և գիտության մասին» օրենքի անվանումը:
	








1. Ընդունվել է:
Կատարվել է համապատասխան խմբագրում:









2. Ընդունվել է մասնակի:
Կատարվել է համապատասխան լրացում ՛՛…ատենախոսության հնարավոր թեմաների…՛՛ մասով:
Տվյալ դեպքում, ատենախոսության հնարավոր թեմաների նախնական հավաքագրման և համապատասխան հարթակում նախնական հայտերի լրացման անհրաժեշտությունը պայմանավորված է հաջորդ ուստարվա դոկտորական հետազոտությունների պլանավորման, թափանցիկության ապահովման և որակի վերահսկման նկատառումներով: Այն ըստ էության գործընթացի մեկնարկի առաջին փուլն է և վերաբերում է հավանական թեմաներին ու ուղղություններին, բացի այդ ըստ մասնագիտությունների հնարավորինս հստակեցվելու է դոկտորական տեղերի պահանջարկն ու պետության կամ բուհի գերակայությունները: Ավելին, դոկտորական կրթության հաջորդ ուստարվա դիմորդները նախապես ծանոթանալու են արդի հետազոտական ուղղություններին, իսկ ներկայացված հակիրճ նկարագրերն ու հիմնավորումները թույլ կտան իրականացնել նախնական վերլուծություն, կանխելով թեմաների հնարավոր կրկնությունները, ինչպես նաև նախապես գնահատելով գիտական ղեկավարների ծանրաբեռնվածությունը: Ընդունելության փաստացի արդյունքների հիման վրա արդեն, սահմանված կարգով ու ժամկետներում կհաստատվեն կոնկրետ թեմաները և համապատասխան գիտական ղեկավարները:   

3. Ընդունվել է:
Կատարվել է համապատասխան խմբագրում:


4. Ընդունվել է:
Աշխատանքի ընդունելու պարտադիր պահանջը հանվել է հավելվածից:


5. Ընդունվել է ի գիտություն:
Ի տարբերություն ՀՀ կառավարության 2016 թվականի փետրվարի 25-ի N 238-Ն որոշման հավելվածի 14-րդ կետի պահանջի, որով օտար լեզվի համապատասխան իմացության մակարդակի հավաստագիրը պահանջվում էր ընդունելության մեկնարկի փուլում, Նախագծի Հավելված 2-ի 28-րդ կետով անգլերեն լեզվի տիրապետման  և որակավորման պահանջների արդիականացման մասով սահմանվում է ատենախոսության պաշտպանության ու դոկտորի գիտական աստիճանի շնորհման գործընթացի մեկնարկի նախապայման: Այն հնարավորություն կտա դոկտորանտին ուսումնառության ընթացքում ապահովել լեզվի պատշաճ մակարդակը, որտեղ լեզվի տիրապետումը կդիտարկվի որպես հետազոտական արդյունքը հանրայնացնելու գործիք, այլ ոչ՝ ուղղակի երրորդ մակարդակ մուտքի արգելք: Միաժամանակ նշենք, որ 2021 թվականից սկսած յուրաքանչյուր տարի կազմակերպվող «Ասպիրանտների և երիտասարդ հայցորդների հետազոտությունների աջակցության ծրագիր» դրամաշնորհային մրցույթի համար ևս՝ ենթածրագրերում ընդգրկվող (ասպիրանտի և հայցորդի համապատասխան կուրսով պայմանավորված) հայտատուներին ներկայացվող պայմաններից, ինչպես նաև ակնկալվող արդյունքների քանակական և որակական ցուցանիշներից են անգլերենի իմացությունը հավաստող (միջազգային չափանիշներին համապատասխան միավոր, անկախ վավերականության ժամկետից), պաշտոնական հավաստագրի ներկայացումը և ծրագրի ավարտին միջազգային գիտատեղեկատվական շտեմարաններում հրապարակումների առկայությունը:  
Սույն կարգավորման մասով նշված է նաև Նախագծին կից ներկայացված հիմնավորման մեջ:

6. Ընդունվել է։
Կարգավորումը փոփոխվել է




7. Ընդունվել է:
Գիտական աստիճանից զրկելու ընթացակարգը հանվել է








1․Ընդունվել են:
Կատարվել են համապատասխան խմբագրում:










2․Ընդունվել է ի գիտություն:
ՀՀ-ում հետբուհական մասնագիտական կրթությամբ (ներառյալ՝ ասպիրանտի և հայցորդի  ծրագրով իրականացվող) ընդունելությունը կազմակերպվել է տարբեր ուսուցման ձևերով և ըստ համապատասխան ուսուցման ժամկետների՝ ասպիրանտ -  առկա (3 տարի) և հեռակա (4 տարի), հայցորդ  (մինչև 5 տարի): Ասպիրանտի (հայցորդի) և կազմակերպության միջև կնքված պայմանագրով նախատեսվել է ուսումնառության համապատասխան տևողությունները՝ կախված համապատասխան ծրագրից, տվյալ ուստարվա ընդունելության և ձևակերպման ժամկետներից: Ելնելով վերոհիշյալից, որոշման Նախագծով հիշյալ ծրագրերի համար ժամանակահատված սահմանվել է մինչև 2026/2027 ուստարին ձևակերպված անձանց և հայցորդության ծրագրի ավարտի հնարավոր առավելագույն ժամկետը(2030 թվականի դեկտեմբերի 25):
3. Ընդունվել է ի գիտություն:
Նախագծի 7-րդ կետում նշված և ուժը կորցրած ճանաչվող Հայաստանի Հանրապետության կառավարության 2007 թվականի ապրիլի 26-ի «Ասպիրանտուրայի դիմորդների հետ կնքվող պայմանագրի օրինակելի ձևը և բարձրագույն ու հետբուհական կրթություն իրականացնող ուսումնական կամ գիտական կազմակերպություններում ասպիրանտուրան պետական պատվերի շրջանակներում ուսումնառած և ավարտած մասնագետների աշխատանքի տեղավորման կարգը հաստատելու մասին» N 581-Ն որոշման կարգավորումները վերաբերում են դոկտորանտի հետ կնքվող պայմանագրի օրինակելի ձևին և   պետական պատվերով ընդունվածների աշխատանքի տեղավորման հետ կապված հարաբերություններին: Նախագծի Հավելված 1-ով սահմանված են անհրաժեշտ դրույթներ (43-44-րդ և 63-67-րդ կետեր) վերջիններիս վերաբերող ու տվյալ կարգավորումների համատեքստում, որն ըստ էության չի կարող վատթարացնել նրանց ներկայացվող պահանջները:
4. 
1) Ընդունվել է:
Կատարվել է համապատասխան խմբագրում:







2) Ընդունվել է ի գիտություն:
Տեղեկատվական համակարգերի կառավարման խորհրդի շրջանակներում կարող է քննարկվել գործընթացի կազմակերպման բովանդակային մասով և  պետական բյուջեի տվյալ ծրագրի միջոցառման մասով տվյալ տարվա համար նախատեսվող ֆինանսական միջոցների շրջանակում` ըստ ներկայացվող նախահաշվի:

5. 
1) Ընդունվել է:
Կատարվել է համապատասխան խմբագրում:












2) Ընդունվել է մասնակի:
Կատարվել է համապատասխան լրացում ՛՛…ատենախոսության հնարավոր թեմաների…՛՛ մասով:
Տվյալ դեպքում, ատենախոսության հնարավոր թեմաների նախնական հավաքագրման և համապատասխան հարթակում նախնական հայտերի լրացման անհրաժեշտությունը պայմանավորված է հաջորդ ուստարվա դոկտորական հետազոտությունների պլանավորման, թափանցիկության ապահովման և որակի վերահսկման նկատառումներով: Այն ըստ էության գործընթացի մեկնարկի առաջին փուլն է և վերաբերում է հավանական թեմաներին ու ուղղություններին, բացի այդ ըստ մասնագիտությունների հնարավորինս հստակեցվելու է դոկտորական տեղերի պահանջարկն ու պետության կամ բուհի գերակայությունները: Ավելին, դոկտորական կրթության հաջորդ ուստարվա դիմորդները նախապես ծանոթանալու են արդի հետազոտական ուղղություններին, իսկ ներկայացված հակիրճ նկարագրերն ու հիմնավորումները թույլ կտան իրականացնել նախնական վերլուծություն, կանխելով թեմաների հնարավոր կրկնությունները, ինչպես նաև նախապես գնահատելով գիտական ղեկավարների ծանրաբեռնվածությունը: Ընդունելության փաստացի արդյունքների հիման վրա արդեն, սահմանված կարգով ու ժամկետներում կհաստատվեն կոնկրետ թեմաները և համապատասխան գիտական ղեկավարները:
Միաժամանակ նշենք, որ 14-րդ կետով միասնական համակարգով ներկայացված հայտերի հիման վրա առկա է Կոմիտեի կողմից  իրականացվող համապատասխան գործառույթների նախատեսում: 
3) Ընդունվել են:
Կատարվել են համապատասխան խմբագրումներ 14-րդ կետում:




4) Ընդունվել է:
Կատարվել է համապատասխան փոփոխություն 18-24-րդ կետերի  հաջորդականության մասով:






5) Ընդունվել է:
Կատարվել է համապատասխան փոփոխություններ 47-րդ և 48-րդ կետերի 2-րդ ենթակետերում:





6) Ընդունվել է:
Կատարվել է համապատասխան փոփոխություն կետերի  հաջորդականության և կապակցվածության մասով:

6. 
1) Ընդունվել է:
Կատարվել են համապատասխան փոփոխություններ և լրացումներ 29-30-րդ կետերում: 
2) Ընդունվել է ի գիտություն:
Դոկտորի գիտական աստիճանի շնորհման համակարգը բաղկացած է անհրաժեշտ կառուցվածքային  և  բովանդակային մասերից: Այդ գործընթացում (դոկտորանտի ատենախոսության թեմայի հաստատում, համապատասխան ակադեմիական միավորի կողմից քննարկում, ատենախոսության նախապաշտպանություն, կոմիտեի կողմից մասնագիտական խորհրդի ձևավորում, խորհրդի կողմից ատենախոսության պաշտոնական ընդդիմախոսների նշանակում, ընդդիմախոսների կողմից փորձաքննություն և եզրակացության տրամադրում, խորհրդի քվեարկություն)  յուրաքանչյուր օղակ իրականացնում է իրեն վերապահված գործառույթ: Ըստ էության, ընդդիմախոսների կողմից ատենախոսության վերաբերյալ եզրակացության տրամադրման փուլը հանդիսանում է վերջին փորձագիտական փուլը՝ խորհրդի նիստից առաջ: Ընդդիմախոսները գիտության տվյալ կամ հարակից բնագավառի գիտնականներ են, որոնց հետազոտական գործունեության ուղղվածությունը համապատասխանում է ատենախոսության թեմատիկ բովանդակությանը, ինչպես նաև անհրաժեշտ պահանջների ու չափանիշների բավարարման դեպքում, նշանակվում են խորհրդի կողմից (ընդ որում՝ կարգի 44-րդ և 45-րդ կետերի համաձայն՝ ընդդիմախոսները կարող են նշանակվել նաև արտերկրից), որոնց վստահվում է ատենախոսության նախնական գնահատումը: Երկու բացասական եզրակացության տրամադրումը փաստում է, որ հետազոտությունը չի հաղթահարել գիտական աստիճանի շնորհման համար անհրաժեշտ ակադեմիական որակի նվազագույն շեմը: Այս մոտեցումը համահունչ է նաև միջազգային առաջավոր փորձին, որտեղ գրախոսները/ընդդիմախոսները տալիս են իրենց նախնական համաձայնությունն աշխատանքը հանրային պաշտպանության փուլ անցնելու համար: Հետևաբար կարծում ենք, որ 2 ընդդիմախոսների բացասական եզրակացությամբ ատենախոսությունը պաշտպանություն թույլատրելն, ինչպես նաև ատենախոսության պաշտպանության նպատակով անցկացվող Խորհրդի առաջին նիստին առանց 2 ընդդիմախոսների ներկայության անցկացումը (առավել ևս, որ համաձայն 51-րդ կետի՝ նաև առցանց կարող են մասնակցել), ուղղակիորեն կիմաստազրկի  և կարժեզրկի ընդդիմախոսների ինստիտուտն ու ընդհանրապես դրա անհրաժեշտությունը:
3) Ընդունվել է ի գիտություն:
Հավելված 2-ի 54-րդ կետում նշված է՝ ՛՛(մասնավորապես՝ Խորհրդի արտերկրում գտնվող անդամի)՛՛: Ըստ անհրաժեշտության՝ լրացուցիչ դրույթներ կարող են նախատեսվել նաև Օրենքի Հոդված 37-ի 1-ին մասի  6-րդ ենթակետի հիմքով Բարձրագույն կրթության և գիտության կոմիտեի լիազորությունների շրջանակում հաստատվող «Գիտական աստիճան շնորհող մասնագիտական խորհրդի աշխատանքի» կանոնակարգով: Ավելացվել է նոր 66-րդ կետ
4) Ընդունվել է ի գիտություն:
Համաձայն նշված կետի պահանջների՝ Կոմիտեի կողմից գիտական աստիճան շնորհելու մասին Խորհրդի որոշումն ենթակա է մերժման  9-րդ (ատենախոսության մեջ դոկտորանտը հղում չի կատարել այն հեղինակներին և աղբյուրներին, որոնցից նա փոխառել է առանձին դրույթներ կամ նյութեր) և 27-րդ (չի ապահովել անհրաժեշտ քանակի և սահմանված պահանջներին համապատասխան գիտական հոդվածների հրապակումները) կետերի պահանջներին անհամապատասխանության հիմքով (ընդ որում՝ համապատասխան կարգավորումներ առկա են նաև գիտական աստիճանների շնորհման ներկայիս գործող կարգով): Տվյալ դեպքում՝ ատենախոսությունում առանց սկզբնաղբյուրի և հեղինակի հստակ հղման, որոնցից փոխառված է առանձին դրույթներ կամ նյութեր, հանդիսանում է ակադեմիական էթիկայի և ակադեմիական ազնվության սկզբունքների ու կանոնների խախտում: Բացի այդ, ատենախոսության հիմնական արդյունքները պետք է հրապարակված լինեն կարգով նախատեսված սահմանված քանակի և որակավորման համապատասխան գիտական պարբերականներում: Ըստ էության, եթե ապահովված չեն կարգով սահմանված պարտադիր հրապարակումներին վերաբերող պահանջները և ատենախոսության մեջ խախտված են ակադեմիական ազնվության սկզբունքները, հետևաբար ատենախոսությունը բովանդակային, էթիկական ու ընթացակարգային հիմքերով ենթակա է մերժման Կոմիտեի (որպես գիտական աստիճանի շնորհումը հաստատող իրավասու մարմին) կողմից:    
5) Ընդունվել է:
Ճանաչմանը վերաբերելի մասը խմբագրվել է








7) Ընդունվել է:
Կատարվել է համապատասխան փոփոխություն:



